qundao/data-zh-poetry huggingface dataset:
忆王孙十二首 其三 集句
作者：刘基
朝代：明
体裁：词

远书归梦两悠悠。闲倚南窗尽日愁。手捲虾须上玉钩。泪难收。红叶相随何处流。
忆王孙十二首 其九 集句
作者：刘基
朝代：明
体裁：词

为谁零落为谁开。小白长红越女腮。渐老逢春能几回。看花回。一日须倾三百杯。
忆王孙十二首 其二 集句
作者：刘基
朝代：明
体裁：词

乱山凝黛色高低。江雨霏霏江草齐。三户无人自乌啼。绿杨堤。笑杀山翁醉似泥。
忆王孙十二首 其五 集句
作者：刘基
朝代：明
体裁：词

当时我醉美人家。肯信流年鬓有华。海燕西飞白日斜。对残花。莫怨春风当自嗟。
忆王孙十二首 其八 集句
作者：刘基
朝代：明
体裁：词

郎心如妾妾如郎。一度相思一断肠。尘满金炉不炷香。向斜阳。离恨空随江水长。
忆王孙十二首 其六 集句
作者：刘基
朝代：明
体裁：词

情愁无意整花钿。万事伤心在目前。锦瑟无端五十弦。月明天。绣被焚香独自眠。
忆王孙十二首 其十 集句
作者：刘基
朝代：明
体裁：词

水纹如谷燕差池。斜日悠扬在柳丝。故国平居有所思。倚阑时。却是同袍不得知。
忆王孙十二首 其十一 集句
作者：刘基
朝代：明
体裁：词

郁金苏合及都梁。不是金炉旧日香。懒对菱花晕晓妆。细思量。欲话因绿恐断肠。
忆王孙十二首 其十二 集句
作者：刘基
朝代：明
体裁：词

满庭芳草易黄昏。摘索花枝料峭寒。坐见新池落旧痕。忆王孙。深院无人独倚门。
忆王孙十二首 其四 集句
作者：刘基
朝代：明
体裁：词

卢家少妇郁金堂。日日春光斗日光。勾引花核笑凭墙。映垂杨。不是愁人亦断肠。
忆王孙十二首·集句
作者：刘基
朝代：明

花明柳暗绕天愁。赵女乘春上画楼。楼上黄昏欲望休。月如钩。槛外长江空自流。乱山凝黛色高低。江雨霏霏江草齐。三户无人自乌啼。绿杨堤。笑杀山翁醉似泥。远书归梦两悠悠。闲倚南窗尽日愁。手捲虾须上玉钩。泪难收。红叶相随何处流。卢家少妇郁金堂。日日春光斗日光。勾引花核笑凭墙。映垂杨。不是愁人亦断肠。当时我醉美人家。肯信流年鬓有华。海燕西飞白日斜。对残花。莫怨春风当自嗟。情愁无意整花钿。万事伤心在目前。锦瑟无端五十弦。月明天。绣被焚香独自眠。湿云如梦雨如尘。客舍青青柳色新。一片花飞减却春。劝行人。莫向天涯金绕身。郎心如妾妾如郎。一度相思一断肠。尘满金炉不炷香。向斜阳。离恨空随江水长。为谁零落为谁开。小白长红越女腮。渐老逢春能几回。看花回。一日须倾三百杯。水纹如谷燕差池。斜日悠扬在柳丝。故国平居有所思。倚阑时。却是同袍不得知。郁金苏合及都梁。不是金炉旧日香。懒对菱花晕晓妆。细思量。欲话因绿恐断肠。满庭芳草易黄昏。摘索花枝料峭寒。坐见新池落旧痕。忆王孙。深院无人独倚门。
忆秦娥
作者：刘基
朝代：明
体裁：词

春雨歇，庭花撩乱飘红雪。飘红雪，一川芳草，数声鶗鴂。长烟渺渺青冥阔，江湖波浪行人绝。行人绝，云山迢递，梦魂飞越。
忆秦娥
作者：刘基
朝代：明
体裁：词

风淅淅，月明何处吹长笛。吹长笛，拂云来雁，连天芦荻。繁华过眼成今昔，沧波浩渺空潮汐。空潮汐，淡烟衰草，六朝陈迹。
忆秦娥·次石末公韵
作者：刘基
朝代：明
体裁：词

阳春月，蜂喧蝶竞芳菲节。芳菲节，风狂雨横，魂消心折。凤凰台上箫声绝，长洲苑里光阴别。光阴别，有人愁叹，泪珠成血。
忧怀
作者：刘基
朝代：明
体裁：五言律诗

伤离惊岁晏，引望起愁端。落日烟中小，孤云雪外寒。浮生无限恨，垂老异乡看。掩泪观梅蕊，中心分外酸。
忧怀
作者：刘基
朝代：明
体裁：七言律诗

群盗纵横半九州，干戈满目几时休。官曹各有营身计，将帅何曾为国谋。猛虎封狼安荐食，农夫田父困诛求。抑强扶弱须天讨，可惭无人借箸筹。
念奴娇·咏蛙
作者：刘基
朝代：明
体裁：词

池塘过雨，有许多蛙黾，为谁彊聒。乍寂还喧如聚讼，覼缕宫商争发。呕哑蛮歌，兜离鞮唱，颊齿相敲龁。可人幽梦，惊回天水空阔。最好白石清泉，被渠翻倒，作蹄涔丘垤。蚯蚓蝼蛄无智识，相趁草根嘈囋。坐井持颐，当车怒目，几欲吞明月。子阳安在，至今莫辨优劣。
念奴娇·红树
作者：刘基
朝代：明
体裁：词

霜风弄巧，把秋林一夜，吹成春苑。炎帝骑龙来绛阙，紫凤三千乘辇。电帜挥云，火旗热雨，霞佩随琼幰。碧山流水，窅然迷却刘阮。堪笑旧日隋园，绮罗虚剪，蝶与蜂俱怨。对此令人心耿耿，如在郁华宫殿。若木重晖，靡蓱四照，日漾骊珠暖。凭高凝睇，赤城相去不远。
思归引
作者：刘基
朝代：明
体裁：骚

山高高兮可以望四荒。胡跻尔颠兮而不见我故乡。岁云莫兮无衣裳。车罢马羸兮仆夫顿僵。水有蛟鳄兮陆有虎狼。于嗟柸何兮惟怀永伤。
思悲翁
作者：刘基
朝代：明

弱龄轻日月，迈景想神仙。顾往谅无及，待来徒自怜。黄金弃砂砾，劬心炼丹铅。凿石不得水，沉剑徒窥渊。流光不我与，白发盈华颠。杖策出门去，十步九不前。归来对妻子，尘灶午未烟。干时乏计策，退耕无园田。霜蒲怨青松，逝矢恨惊弦。已矣复何道，吞声赴黄泉。
思悲翁
作者：刘基
朝代：明
体裁：乐府曲辞

弱龄轻日月，迈景想神仙。顾往谅无及，待来徒自怜。黄金弃砂砾，劬心鍊丹铅。凿石不得水，沉剑徒窥渊。流光不我与，白发盈华颠。杖策出门去，十步九不前。归来对妻子，尘灶午未烟。干时乏计策，退耕无园田。霜蒲怨青松，逝矢恨惊弦。巳矣复何道，吞声赴黄泉。
思美人
作者：刘基
朝代：明
体裁：乐府曲辞

雨欲来，风萧萧。披桂枝，拂陵苕。繁英陨，鲜叶飘。扬烟埃，靡招摇。激房帷，发绮绡。中发肤，憯寂寥。思美人，隔青霄。水渺茫，山岧峣。云中鸟，何翛翛。欲寄书，天路遥。东逝川，不可邀。芳兰花，日夜凋。掩瑶琴，闲玉箫。魂睘睘，心摇摇。望明月，歌且谣。聊逍遥，永今宵。
怨王孙
作者：刘基
朝代：明
体裁：词

兔魄又满，天长雁短。露槿惊寒，夜蝉怨晚。知有多少闲愁，在心头。白云飞尽秋无际，花满砌，钟鼓重门闭。前年旧事，转盼巳逐东流，水悠悠。
怨王孙
作者：刘基
朝代：明
体裁：词

漏悄人静，星稀云淡。烟柳成眠，露莲半颔。何处月色飞来，满楼台。微风入袂仍吹领，愁都醒，好个清凉境。红尘自迥，河汉应有仙槎，待还家。
怨王孙
作者：刘基
朝代：明
体裁：词

翠被夜冷，碧梧风劲。蛩语将阑，鸦栖不定。开户月在枝头，恰如钩。烟波缥缈瑶台路，人何处，黄叶连天雨。梦魂此际，绕尽越水吴山，白云间。
怨王孙
作者：刘基
朝代：明
体裁：词

鳞羽路阻，佳人何处。木落山寒，江空岁暮。明镜飞上青天，照无眠。海风裂地鲸鱼死，三万里，水击蓬莱徙。不禁清泪，暗里洒向孤灯，结成冰。
怨诗
作者：刘基
朝代：明
体裁：古风

屈原沉汨罗，不忍弃其宗。苌弘志存周，宁为一巳容。申生顾父爱，杀身以为恭。子车守明信，殉死安所从。之人岂不贤，揆道犹过中。卞和独奚为，抱玉售瞽聋。则足实自取，怨泣情何钟。文狸处幽林，无人识其踪。谁令贪鸡鹜，以触弋与罿。縻身献厥皮，为人作妍容。娟娟芳兰花，托根千仞峰。下有孤飞泉，上有灌木丛。岁晏不改色，霜清香更浓。韬光远人祸，委命安夭穷。道得复何怨，老子其犹龙。
悲杭城
作者：刘基
朝代：明
体裁：古风

观音渡头天狗落，北关门外尘沙恶。健儿披发走如风，女哭男啼撼城郭。忆昔江南十五州，钱塘富庶称第一。高门画戟拥雄藩，艳舞清歌乐终日。割膻进酒皆俊郎，呵叱闲人气骄逸。一朝奔迸各西东，玉斝金杯散蓬荜。清都太微天听高，虎略龙韬缄石室。长夜风吹血腥入，吴山浙河惨萧瑟。城上阵云凝不飞，独客无声泪交溢。
悼废圃残菊
作者：刘基
朝代：明

旧菊将芜尚有根，高秋相顾耿无言。芳心不共青莎死，生态犹欺白露繁。要待灵均餐落蕊，从教元亮耻空尊。何人解识凄凉意，分付寒棨仔细论。
悼废圃残菊
作者：刘基
朝代：明
体裁：七言律诗

旧菊将芜尚有根，高秋相顾耿无言。芳心不共青莎死，生态犹欺白露繁。要待灵均餐落蕊，从教元亮耻空尊。何人解识凄凉意，分付寒螀仔细论。
惆怅二首
作者：刘基
朝代：明

紫薇花树小楼东，日炙霞蒸似锦红。过了春风到秋露，可堪零落碧苔中。与君为别几清秋，鸿雁来时辄上楼。今日倚楼无雁过，断肠风水隔瀛洲。
惆怅二首·其二
作者：刘基
朝代：明
体裁：七言绝句

与君为别几清秋，鸿雁来时辄上楼。今日倚楼无雁过，断肠风水隔瀛洲。
惆怅（二首）
作者：刘基
朝代：明
体裁：七言绝句

紫薇花树小楼东，日炙霞蒸似锦红。过了春风到秋露，可堪零落碧苔中。
惜分飞
作者：刘基
朝代：明
体裁：词

蝶醉蜂迷莺不语，门掩一庭花雨。春事无多许，野云江树谁为主。纵有垂杨千万缕，难绾教春莫去。愁到伤心处，数声杜宇青山暮。
惜馀春慢·咏子规
作者：刘基
朝代：明
体裁：词

陇水沉沙，巴猿咽雨。泪尽潇湘竹死。多情怨魄，何处飞来，声在万重云里。肠断行吟放臣，去国佳人，地遥天迩。悄空山，月冷风清，惟见野棠如绮。记向日、琼户珠帘，樱唇簧舌，吹商呵徵。朱颜尚在，十二阑干，回首不堪重倚。沧海桑田有时，海若未枯，愁应无巳。到明朝、赢得浮花满树，锦毇霞碎。
愁感代哭
作者：刘基
朝代：明
体裁：七言律诗

燕鸿北去又南来，断垄荒冈几劫灰。慈母矶寒风落木，望夫石老雨添苔。江流定与天河合，客泪还经地底回。未必春光便销歇，白华犹发烧残梅。
感事呈石末公
作者：刘基
朝代：明
体裁：七言律诗

前飞鵨鹄后鴐鹅，天阔风高柰汝何。不羡焦头居上客，空怜舐痔得车多。深山虎豹来城市，落日鼪鼯出薜萝。薇蕨可羹鱼可脍，白云长自在岩阿。
感事呈石末公
作者：刘基
朝代：明

前飞鸧鸹后驾鹅，天阔风高奈汝何。不羡焦头居上客，空怜舐痔得车多。深山虎豹来城市，落日鼪鼯出薜萝。薇蕨可羹鱼可脍，白云长自在岩阿。
感兴
作者：刘基
朝代：明
体裁：七言律诗

百年强半巳无能，愁入膏盲病自增。千里江山双白鬓，五更风雨一青灯。繁弦急管谁家宅，废圃荒窑昔代陵。不寐坐听鸡唱尽，素光穿牖日华升。
感兴
作者：刘基
朝代：明
体裁：七言律诗

赤城霞气接天台，上界仙宫此地开。沧海有波容蜃鳄，石梁无路入莓苔。当时玉帐耽罗绮，今日丝纶到草莱。传语疲氓聊忍待，王师早晚日边来。
感兴七首
作者：刘基
朝代：明

昭代仁声浃九夷，野无矛戟有镃基。谁言潢海操兵寡，却产宫庭制礼时。广路駪駪周四牡，阴风肃肃汉灵旗。吊民伐罪元戎事，旴食宵衣上圣思。清时不乐道干戈，鼯鼠其如虎豹何。淮海风云连鼓角，湖山花木怨笙歌。紫微画省青烟入，细柳空营白骨多。惆怅无人奏丹扆，侧身长望涕滂沱。衣冠共喜际雍熙，岂意豺狼负盛时。礼乐百年忘战久，风云八阵得才迟。神谋不是闾阎识，庙算谁闻黼扆思。惭愧鲰生懒无用，江湖愁望鬓成丝。将军意气薄丹霄，欲把孤航截海潮。苏武节来无忌死，岑彭营恶子阳骄。鸱鸮诗奏忠谁白，松柏歌成恨岂销。怅望天涯一洒泪，鲸鲵罔象杂三苗。落日悲风云满川，家家闭户少炊烟。也知渤海无龚遂，漫忆邯郸有鲁连。三尺青萍思出匣，数茎白发望归田。请看如镜南楼月，此夜清光最可怜。天弧不解射封狼，战骨纵横满路傍。古戍有狐鸣夜月，高冈无凤集朝阳。雕戈画戟空文物，废井颓垣自雪霜。漫说汉庭思李牧，未闻郎署遣冯唐。天上九关森虎豹，人间七泽起龙蛇。尘埃不辨风云色，雨露全归枳棘花。秦国有人迷鹿马，周郊无土载虫沙。淮濆何日歌常武，肠断严城戍鼓挝。
感兴七首·其一
作者：刘基
朝代：明
体裁：七言律诗

昭代仁声浃九夷，野无矛戟有镃基。谁言潢海操兵寡，却产宫庭制礼时。广路駪駪周四牡，阴风肃肃汉灵旗。吊民伐罪元戎事，旴食宵衣上圣思。
感兴七首·其七
作者：刘基
朝代：明
体裁：七言律诗

天上九关森虎豹，人间七泽起龙蛇。尘埃不辨风云色，雨露全归枳棘花。秦国有人迷鹿马，周郊无土载虫沙。淮濆何日歌常武，肠断严城戍鼓挝。
感兴七首·其三
作者：刘基
朝代：明
体裁：七言律诗

衣冠共喜际雍熙，岂意豺狼负盛时。礼乐百年忘战久，风云八阵得才迟。神谋不是闾阎识，庙算谁闻黼扆思。惭愧鲰生懒无用，江湖愁望鬓成丝。
感兴七首·其二
作者：刘基
朝代：明
体裁：七言律诗

清时不乐道干戈，鼯鼠其如虎豹何。淮海风云连鼓角，湖山花木怨笙歌。紫微画省青烟入，细柳空营白骨多。惆怅无人奏丹扆，侧身长望涕滂沱。
感兴七首·其五
作者：刘基
朝代：明
体裁：七言律诗

落日悲风云满川，家家闭户少炊烟。也知渤海无龚遂，漫忆邯郸有鲁连。三尺青萍思出匣，数茎白发望归田。请看如镜南楼月，此夜清光最可怜。
感兴七首·其六
作者：刘基
朝代：明
体裁：七言律诗

天弧不解射封狼，战骨纵横满路傍。古戍有狐鸣夜月，高冈无凤集朝阳。雕戈画戟空文物，废井颓垣自雪霜。漫说汉庭思李牧，未闻郎署遣冯唐。
感兴七首·其四
作者：刘基
朝代：明
体裁：七言律诗

将军意气薄丹霄，欲把孤航截海潮。苏武节来无忌死，岑彭营恶子阳骄。鸱鸮诗奏忠谁白，松柏歌成恨岂销。怅望天涯一洒泪，鲸鲵罔象杂三苗。
感兴三首
作者：刘基
朝代：明

病骨愁寒忆见春，及观春色却愁人。转添细草当门径，不惜秾华委路尘。去国杜鹃红泪尽，伤时庾信白头新。风波满地鸬鹚鸟，相趁衔鱼饱一身。二月江南雪片飞，吴山寒色动征衣。莫寻花径防泥滑，且掩衡门待日晞。弱柳先舒应自损，蛰虫巳出更安归。乾坤处处旌旗满，肉食何人问采薇。春院微风柏叶垂，朝寒坐看雀争枝。娟娟坠雨抛苍藓，点点轻花赴绿池。景物关情悲自老，江山满目惜时危。长生应有真仙诀，漫把黄金驻黑髭。
感兴三首·其一
作者：刘基
朝代：明
体裁：七言律诗

病骨愁寒忆见春，及观春色却愁人。转添细草当门径，不惜秾华委路尘。去国杜鹃红泪尽，伤时庾信白头新。风波满地鸬鹚鸟，相趁衔鱼饱一身。
感兴三首·其三
作者：刘基
朝代：明
体裁：七言律诗

春院微风柏叶垂，朝寒坐看雀争枝。娟娟坠雨抛苍藓，点点轻花赴绿池。景物关情悲自老，江山满目惜时危。长生应有真仙诀，漫把黄金驻黑髭。
感兴三首·其二
作者：刘基
朝代：明
体裁：七言律诗

二月江南雪片飞，吴山寒色动征衣。莫寻花径防泥滑，且掩衡门待日晞。弱柳先舒应自损，蛰虫巳出更安归。乾坤处处旌旗满，肉食何人问采薇。
感兴（五首）
作者：刘基
朝代：明

将军意气薄丹霄，欲把孤航截海潮。苏武节来无忌死，岑彭营恶子阳骄。鸱鸮诗奏忠谁白，松柏歌成恨岂销。怅望天涯一洒泪，鲸鲵罔象杂三苗。¤
感叹
作者：刘基
朝代：明
体裁：五言律诗

闻说苏州破，仓皇问故人。死生俱可悼，吾道一何屯。北去应无路，南藩自此贫。凄凉转蓬客，泪尽浙江滨。
感寓六首
作者：刘基
朝代：明

暑退生夕凉，褰衣步微月。风来竹阴动，草暗萤光发。伫立忽怀人，江河渺难越。庭前金凤花，向晚争媚妩。但见白露滋，岂知繁霜苦。芳时良可惜，此物何足数。白露下木叶，凄凉江海秋。江皋有鸣雁，噭噭安所求。稻粱日萧索，风雨徒离忧。一日复一夕，一夕复一朝。青灯向暗壁，光燄坐自消。鞲鹰铩六翮，绝意于云霄。严霜陨奥草，蛇虺去所依。可惜蕙兰花，与之共颓萎。顾此悲世运，泫然涕交颐。凄凄素秋霜，苒苒高原草。运穷相值遇，黝颜就枯槁。浩叹采薇歌，惭愧商山老。
感寓六首·其三
作者：刘基
朝代：明
体裁：古风

白露下木叶，凄凉江海秋。江皋有鸣雁，噭噭安所求。稻粱日萧索，风雨徒离忧。
感寓六首·其二
作者：刘基
朝代：明
体裁：古风

庭前金凤花，向晚争媚妩。但见白露滋，岂知繁霜苦。芳时良可惜，此物何足数。
感寓六首·其五
作者：刘基
朝代：明
体裁：古风

严霜陨奥草，蛇虺去所依。可惜蕙兰花，与之共颓萎。顾此悲世运，泫然涕交颐。
感寓六首·其六
作者：刘基
朝代：明
体裁：古风

凄凄素秋霜，苒苒高原草。运穷相值遇，黝颜就枯槁。浩叹采薇歌，惭愧商山老。
感寓六首·其四
作者：刘基
朝代：明
体裁：古风

一日复一夕，一夕复一朝。青灯向暗壁，光燄坐自消。鞲鹰铩六翮，绝意于云霄。
感寓（六首）
作者：刘基
朝代：明

一日复一夕，一夕复一朝。
青灯向暗壁，光焰坐自消。
鞲鹰铩六翮，绝意于云霄。
感寓（六首）
作者：刘基
朝代：明
体裁：古风

暑退生夕凉，褰衣步微月。风来竹阴动，草暗萤光发。伫立忽怀人，江河渺难越。
感怀
作者：刘基
朝代：明
体裁：古风

昊天厌秦德，瑞气生芒砀。入关封府库，约法唯三章。英雄不世出，智勇安可当。叔孙一竖儒，绵蕞兴朝纲。逐令汉礼乐，远愧周与商。逝者如飘风，盛时安得常。寤寐增永叹，感慨心内伤。
感怀
作者：刘基
朝代：明

结发事远游，逍遥观四方。
天地一何阔，山川杳茫茫。
众鸟各自飞，乔木空苍凉。
登高见万里，怀古使心伤。
伫立望浮云，安得凌风翔。
感怀三十一首
作者：刘基
朝代：明

闲夜坐中庭，逍遥散烦襟。素月出高云，清风来远林。仰观河汉流，俯聆鶗鴂吟。伫立起长歌，感叹一何深！驱车出门去，四顾不见人。回风卷落叶，飒飒带沙尘。平原旷千里，莽莽尽荆榛。繁华能几何，憔悴及兹辰。所以芳桂枝，不争桃李春。云林耿幽独，霜雪空相亲。谁云鲁酒薄，邯郸被戈矛。楚馆困两君，乃为马与裘。举世共如此，太息复何尤。振衣箕山顶，引领望许由。终然不可见，涕泪交膺流。古人盗天地，利源不可穷。今人盗农夫，岁莫山泽空。纷纷九衢内，连袖如长虹。共笑沮溺鄙，各事游冶雄。悠悠方自此，衮衮何时终。啾啾草间雀，日随黄鸟飞。争先赴稻粱，宁顾野人机。便便善柔子，怀利近相依。但慕春荑好，不见秋霜霏。驱车逐走鹿，中路忘所归。岂不爱其躬，天命与心违。古道今巳矣，感悟空涕欷。柔桑生中园，婀娜当阳春。下滋灵泉液，上承膏露津。美人望蚕月，倾筐竞明晨。荣盛方及时，采捋一何频。枯根不盈拱，何以禦霜辰。复闻刍荛子，磨砺待为薪。冥观成感激，踯躅含酸辛。无恤得尹铎，晋阳以为归。冯谖劝市义，孟尝能不宜？战国有如此，况乃商周时。汉武任叶羊，朘剥尽膏脂。向非轮台诏，持斧空绣衣。悠悠复何道，咄咄令人悲。伏枕候明发，梦游沧海中。中有万斛船，荡漾随天风。舵师兀昏睡，环视立众工。波涛正汹涌，欲往迷西东。寤寐惕惊起，魂魄犹忡忡。苏秦佩六印，宾从何纵横。当时机中妇，倩笑远相迎。黄金生意气，蚕蠋见人情。岂无箪瓢士，今为时所轻。种树当中庭，不识美与恶。微阴未盈户，枝叶犹荏弱。一朝根柢成，延蔓蔽楼阁。离披引剌蚝，蒙昧喧鸟雀。毁垣施斧斤，得丧亦相若。万事不早谋，日暮徒骇愕。东园多桃李，擢干何交加。春秋互递代，衰荣竞相夸。槭槭去故物，英英发新花。花谢叶复作，空令人叹嗟。翡翠翔江湖，亡身为毛羽。不如道傍李，尚得滋味苦。驱车上太行，还顾望梁甫。高冈多烈风，茂林化为岵。空馀涧底藤，蒙茏蔓烟雨。浮萍不依山，女萝不移根。草木非有心，天道更何言。如何三春子，磬折随凉温。朝乘晋主车，暮集韩魏门。巧笑发容辉，驰骋矜愚昏。谁见陶彭泽，叶麻满田园。上山采幽兰，尽日未盈手。持赠故交人，长唤不回首。兰花岂不芬，故情岂不厚。投之非所好，良意翻成丑。峨峨蓬莱山，渺渺大瀛水。神仙有窟宅，亦在玄黄里。大壑多惊风，不辨龙与鲤。吹沙乘波出，汹若鲸鲵起。阳侯贯深渊，海若汩泥滓。马衔恣馋食，罔象潜谲诡。谁能报王母，弱水不可履。羲和近虞渊，日暮空巳矣。亭亭山上木，蔚蔚石底竹。谅非怀隐忧，胡为自局促。振衣陟崇冈，高下睡原陆。凤凰栖枯枝，稻粱肥雁骛。春阳悦众日，风雨愁比屋。人主各有情，岂若麋与鹿。射干生曾崖，不识寒涧阴。池鱼贯安流，宁知江海深。殷王相版筑，垂名耀来今。后世重阀阅，田野多呻吟。虾鱼涌姑射，月晕沧海风。鲸鲵吐高浪，白日寒曈昽。神仙下天阙，左右翳玉虹。金盘荐麟脯，翠蕤拥青童。酣歌殷溟徼，鱼鳖相噞喁。忽然乘云去，寥落寒江空。朝登会稽山，逍遥望南讹。禹穴巳芜没，禹功长不磨。惆怅感往昔，沉吟发新歌。谁言专车骨，冠弁高嵯峨。为虺且复尔，为蛇当奈何。天门隔虎豹，空悲涕滂沱。结发事远游，逍遥观四方。天地一何阔，山川杳茫茫。众鸟各自飞，乔木空苍凉。登高见万里，怀古使心伤。伫立望浮云，安得凌风翔？芳树生丹崖，绿叶如云烟。上枝蔽光景，下根蟠九泉。朝凉聒众鸟，夕阴萃鸣蝉。岂不盛容色，及此阳春年。西风吹白露，点缀庭阶前。繁华坐销歇，枝叶空相捐。世情多反覆，天道有推迁。金屋擅娇宠，长门闭神仙。献赋亦巳晚，徒悲泪如泉。我有绿绮琴，其材出空桑。金徽映玉轸，音韵锵琳琅。上弦感薰风，下弦来凤皇。世耳不欲闻，子期今则亡。愿持献重华，路阻川无梁。孟轲去齐魏，贾谊之长沙。圣贤良巳矣，吾道空咨嗟。徒言青松枝，不如桃李花。太息安陵子，知时为世誇。客有持六经，翩翩西入秦。衣冠独异状，谈舌空轮囷。献纳竟何补，焚坑祸谁因。昂昂采芝士，矫矫蹈海人。龙骧九渊外，岂复叹获麟。白璧閟顽矿，沦晦同泥沙。朽壤生夜光，见者咸惊嗟。君子分寂寞，小人互矜誇。枯瘁若秋蓬，鲜艳如春华。狂风忽簸荡，飘落归谁家。大道散草泽，呻吟在康衢。蔓葛自缠绕，兰蕙日萧疏。鸡鸣出门去，薄暮还走趋。进则蚊蚁萃，退为失群乌。君看拜尘友，逸气凌东都。凄凉白首叹，千载为嗟吁。象以齿自伐，煚以能受羁。猛虎恃强力，而不卫其皮。世人任巧智，天道善盈亏。不见瑶台死，永为天下嗤。槁叶寒搣搣，罗帐秋风生。凄凄候虫鸣，唳唳宾鸿惊。美人抱瑶瑟，仰视河汉明。丝桐岂殊音，古调非今声。沉思空幽寂，岁月巳徂征。晨登吴山上，四望长叹嗟。借问胡叹嗟？狭路险且邪。子胥竭忠谏，抉目为夫差。宰嚭善逢迎，越刃复相加。守正累则多，从人祸亦奢。遭逢贵明良，不尔俱泥沙。壶公下天阙，聊以观世纷。卖药汝南市，时人俱不闻。顾此非我徒，飘然乘白云。方驾双虬龙，被服九霞文。但见北邙阪，岧峣尽高坟。种苗甫田中，其叶何离离。上天降膏泽，溥博无偏私。人力苟不至，不如茅与茨。常恐嘉实晚，坐伤零露滋。徘徊感节序，太息秋风时。
感怀三十一首·其一
作者：刘基
朝代：明
体裁：古风

闲夜坐中庭，逍遥散烦襟。素月出高云，清风来远林。仰观河汉流，俯聆鶗鴂吟。伫立起长歌，感叹一何深！
感怀三十一首·其七
作者：刘基
朝代：明
体裁：古风

无恤得尹铎，晋阳以为归。冯谖劝市义，孟尝能不宜？战国有如此，况乃商周时。汉武任叶羊，朘剥尽膏脂。向非轮台诏，持斧空绣衣。悠悠复何道，咄咄令人悲。
感怀三十一首·其三十
作者：刘基
朝代：明
体裁：古风

壶公下天阙，聊以观世纷。卖药汝南市，时人俱不闻。顾此非我徒，飘然乘白云。方驾双虬龙，被服九霞文。但见北邙阪，岧峣尽高坟。
感怀三十一首·其三十一
作者：刘基
朝代：明
体裁：古风

种苗甫田中，其叶何离离。上天降膏泽，溥博无偏私。人力苟不至，不如茅与茨。常恐嘉实晚，坐伤零露滋。徘徊感节序，太息秋风时。
感怀三十一首·其九
作者：刘基
朝代：明
体裁：古风

苏秦佩六印，宾从何纵横。当时机中妇，倩笑远相迎。黄金生意气，蚕蠋见人情。岂无箪瓢士，今为时所轻。
感怀三十一首·其二
作者：刘基
朝代：明
体裁：古风

驱车出门去，四顾不见人。回风卷落叶，飒飒带沙尘。平原旷千里，莽莽尽荆榛。繁华能几何，憔悴及兹辰。所以芳桂枝，不争桃李春。云林耿幽独，霜雪空相亲。
感怀三十一首·其二十
作者：刘基
朝代：明
体裁：古风

结发事远游，逍遥观四方。天地一何阔，山川杳茫茫。众鸟各自飞，乔木空苍凉。登高见万里，怀古使心伤。伫立望浮云，安得凌风翔？
感怀三十一首·其二十一
作者：刘基
朝代：明
体裁：古风

芳树生丹崖，绿叶如云烟。上枝蔽光景，下根蟠九泉。朝凉聒众鸟，夕阴萃鸣蝉。岂不盛容色，及此阳春年。西风吹白露，点缀庭阶前。繁华坐销歇，枝叶空相捐。世情多反覆，天道有推迁。金屋擅娇宠，长门闭神仙。献赋亦巳晚，徒悲泪如泉。
感怀三十一首·其二十七
作者：刘基
朝代：明
体裁：古风

象以齿自伐，煚以能受羁。猛虎恃强力，而不卫其皮。世人任巧智，天道善盈亏。不见瑶台死，永为天下嗤。
感怀三十一首·其二十三
作者：刘基
朝代：明
体裁：古风

孟轲去齐魏，贾谊之长沙。圣贤良巳矣，吾道空咨嗟。徒言青松枝，不如桃李花。太息安陵子，知时为世誇。
感怀三十一首·其二十九
作者：刘基
朝代：明
体裁：古风

晨登吴山上，四望长叹嗟。借问胡叹嗟，狭路险且邪。子胥竭忠谏，抉目为夫差。宰嚭善逢迎，越刃复相加。守正累则多，从人祸亦奢。遭逢贵明良，不尔俱泥沙。
感怀三十一首·其二十九
作者：刘基
朝代：明

晨登吴山上，四望长叹嗟。借问胡叹嗟？狭路险且邪。子胥竭忠谏，抉目为夫差。宰嚭善逢迎，越刃复相加。守正累则多，从人祸亦奢。遭逢贵明良，不尔俱泥沙。
感怀三十一首·其二十五
作者：刘基
朝代：明
体裁：古风

白璧閟顽矿，沦晦同泥沙。朽壤生夜光，见者咸惊嗟。君子分寂寞，小人互矜誇。枯瘁若秋蓬，鲜艳如春华。狂风忽簸荡，飘落归谁家。
感怀三十一首·其二十八
作者：刘基
朝代：明
体裁：古风

槁叶寒搣搣，罗帐秋风生。凄凄候虫鸣，唳唳宾鸿惊。美人抱瑶瑟，仰视河汉明。丝桐岂殊音，古调非今声。沉思空幽寂，岁月巳徂征。
感怀三十一首·其二十六
作者：刘基
朝代：明
体裁：古风

大道散草泽，呻吟在康衢。蔓葛自缠绕，兰蕙日萧疏。鸡鸣出门去，薄暮还走趋。进则蚊蚁萃，退为失群乌。君看拜尘友，逸气凌东都。凄凉白首叹，千载为嗟吁。
感怀三十一首·其二十四
作者：刘基
朝代：明
体裁：古风

客有持六经，翩翩西入秦。衣冠独异状，谈舌空轮囷。献纳竟何补，焚坑祸谁因。昂昂采芝士，矫矫蹈海人。龙骧九渊外，岂复叹获麟。
感怀三十一首·其五
作者：刘基
朝代：明
体裁：古风

啾啾草间雀，日随黄鸟飞。争先赴稻粱，宁顾野人机。便便善柔子，怀利近相依。但慕春荑好，不见秋霜霏。驱车逐走鹿，中路忘所归。岂不爱其躬，天命与心违。古道今巳矣，感悟空涕欷。
感怀三十一首·其八
作者：刘基
朝代：明
体裁：古风

伏枕候明发，梦游沧海中。中有万斛船，荡漾随天风。舵师兀昏睡，环视立众工。波涛正汹涌，欲往迷西东。寤寐惕惊起，魂魄犹忡忡。
感怀三十一首·其六
作者：刘基
朝代：明
体裁：古风

柔桑生中园，婀娜当阳春。下滋灵泉液，上承膏露津。美人望蚕月，倾筐竞明晨。荣盛方及时，采捋一何频。枯根不盈拱，何以禦霜辰。复闻刍荛子，磨砺待为薪。冥观成感激，踯躅含酸辛。
感怀三十一首·其十
作者：刘基
朝代：明
体裁：古风

种树当中庭，不识美与恶。微阴未盈户，枝叶犹荏弱。一朝根柢成，延蔓蔽楼阁。离披引剌蚝，蒙昧喧鸟雀。毁垣施斧斤，得丧亦相若。万事不早谋，日暮徒骇愕。
感怀三十一首·其十一
作者：刘基
朝代：明
体裁：古风

东园多桃李，擢干何交加。春秋互递代，衰荣竞相夸。槭槭去故物，英英发新花。花谢叶复作，空令人叹嗟。
感怀三十一首·其十七
作者：刘基
朝代：明
体裁：古风

射干生曾崖，不识寒涧阴。池鱼贯安流，宁知江海深。殷王相版筑，垂名耀来今。后世重阀阅，田野多呻吟。
感怀三十一首·其十三
作者：刘基
朝代：明
体裁：古风

浮萍不依山，女萝不移根。草木非有心，天道更何言。如何三春子，磬折随凉温。朝乘晋主车，暮集韩魏门。巧笑发容辉，驰骋矜愚昏。谁见陶彭泽，叶麻满田园。
感怀三十一首·其十九
作者：刘基
朝代：明
体裁：古风

朝登会稽山，逍遥望南讹。禹穴巳芜没，禹功长不磨。惆怅感往昔，沉吟发新歌。谁言专车骨，冠弁高嵯峨。为虺且复尔，为蛇当奈何。天门隔虎豹，空悲涕滂沱。
感怀三十一首·其十二
作者：刘基
朝代：明
体裁：古风

翡翠翔江湖，亡身为毛羽。不如道傍李，尚得滋味苦。驱车上太行，还顾望梁甫。高冈多烈风，茂林化为岵。空馀涧底藤，蒙茏蔓烟雨。
感怀三十一首·其十五
作者：刘基
朝代：明
体裁：古风

峨峨蓬莱山，渺渺大瀛水。神仙有窟宅，亦在玄黄里。大壑多惊风，不辨龙与鲤。吹沙乘波出，汹若鲸鲵起。阳侯贯深渊，海若汩泥滓。马衔恣馋食，罔象潜谲诡。谁能报王母，弱水不可履。羲和近虞渊，日暮空巳矣。
感怀三十一首·其十八
作者：刘基
朝代：明
体裁：古风

虾鱼涌姑射，月晕沧海风。鲸鲵吐高浪，白日寒曈昽。神仙下天阙，左右翳玉虹。金盘荐麟脯，翠蕤拥青童。酣歌殷溟徼，鱼鳖相噞喁。忽然乘云去，寥落寒江空。
感怀三十一首·其十六
作者：刘基
朝代：明
体裁：古风

亭亭山上木，蔚蔚石底竹。谅非怀隐忧，胡为自局促。振衣陟崇冈，高下睡原陆。凤凰栖枯枝，稻粱肥雁骛。春阳悦众日，风雨愁比屋。人主各有情，岂若麋与鹿。
感怀三十一首·其十四
作者：刘基
朝代：明
体裁：古风

上山采幽兰，尽日未盈手。持赠故交人，长唤不回首。兰花岂不芬，故情岂不厚。投之非所好，良意翻成丑。
感怀三十一首·其四
作者：刘基
朝代：明
体裁：古风

古人盗天地，利源不可穷。今人盗农夫，岁莫山泽空。纷纷九衢内，连袖如长虹。共笑沮溺鄙，各事游冶雄。悠悠方自此，衮衮何时终。
感怀二十四首
作者：刘基
朝代：明

东园多桃李，擢榦何交加。
春秋互递代，衰荣竞相夸。
摵摵去故物，英英发新花。
花谢叶复作，空令人叹嗟。
感怀二十四首
作者：刘基
朝代：明

孟轲去齐魏，贾谊之长沙。
圣贤良已矣，吾道空咨嗟。
徒言青松枝，不如桃李花。
太息安陵子，知时为世夸。
感怀二十四首
作者：刘基
朝代：明
体裁：古风

我有绿绮琴，其材出空桑。金徽映玉轸，音韵锵琳琅。上弦感薰风，下弦来凤皇。世耳不欲闻，子期今则亡。愿持献重华，路阻川无梁。
感怀二十四首
作者：刘基
朝代：明

柔桑生中国，婀娜当阳春。
下滋灵泉液，上承膏露津。
美人望蚕月，倾筐竞明晨。
荣盛方及时，采捋一何频。
≥根不盈拱，何以御霜辰。
复闻刍荛子，磨砺待为薪。
冥观成感激，踯躅含酸辛。
感怀二十四首
作者：刘基
朝代：明

白璧惣顽矿，沦晦同泥沙。
朽坏生夜光，见者咸惊嗟。
君子分寂寞，小人互矜夸。
枯瘁若秋蓬，鲜艳如春华。
狂风忽簸荡，飘落归谁家。
感怀二十四首
作者：刘基
朝代：明

芳树生丹崖，绿叶如云烟。
上枝蔽光景，下根蟠九泉。
朝凉聒众鸟，夕阴萃鸣蝉。
岂不盛容色，及此阳春年。
西风吹白露，点缀庭阶前。
繁华坐销歇，枝叶空相捐。
世情多反覆，天道有推迁。
金屋擅娇宠，长门闭神仙。
献赋亦已晚，徒悲泪如泉。
感怀二十四首
作者：刘基
朝代：明
体裁：古风

谁云鲁酒薄，邯郸被戈矛。楚馆困两君，乃为马与裘。举世共如此，太息复何尤。振衣箕山顶，引领望许由。终然不可见，涕泪交膺流。
感怀二首
作者：刘基
朝代：明

新晴杨柳散春丝，长路行人有所思。愁上容颜青镜识，寒生亭馆落花知。高云送雨来无定，独鸟惊风去自迟。闷对亭前紫荆树，同根那得却相离。不到西州又十年，青山白水独依然。徒闻鸡狗供输尽，无那干戈迤逦延。天上九霄空玉烛，人间万井共贪泉。草中攫取云中送，坐待连茹紫闼边。
感怀二首·其一
作者：刘基
朝代：明
体裁：七言律诗

新晴杨柳散春丝，长路行人有所思。愁上容颜青镜识，寒生亭馆落花知。高云送雨来无定，独鸟惊风去自迟。闷对亭前紫荆树，同根那得却相离。
感怀二首·其二
作者：刘基
朝代：明
体裁：七言律诗

不到西州又十年，青山白水独依然。徒闻鸡狗供输尽，无那干戈迤逦延。天上九霄空玉烛，人间万井共贪泉。草中攫取云中送，坐待连茹紫闼边。
感怀（二首）
作者：刘基
朝代：明

其一驱车出门去，四顾不见人。回风卷落叶，翊翊带沙尘。平原旷千里，莽莽尽荆槿。繁华能几何？憔悴及兹辰。所以芳桂枝，不争桃李春。云林耿幽独，霜雪空相亲。其二槁叶寒槭槭，罗帐秋风生。凄凄侯虫鸣，呖呖宾鸿惊。美人抱瑶瑟，仰视河汉明。丝桐岂殊音，古调非今生。沉思空幽寂，岁月已徂征。
感时述事十首
作者：刘基
朝代：明

天王有万国，抚治不能遍。百僚分所司，控制倚方面。旬宣贵浃洽，付托属隆眷。易置苟无恒，勤怠朝夕变。自非勃氏俦，何官匪邮传。矧兹世多故，军府希閒宴。戎机一以失，蚁穴偾台殿。公庭委旧事，书牍呈新选。来者且迟迟，在者同秋燕。偷安待日至，退托从私便。奸贪遂乘隙，民病孰与唁。大臣国柱石，忧喜相连缠。反躬既遗阙，何以率州县？寄与要津人，有舌未宜咽。十羊烦九牧，自古贻笑嗤。任贤苟不贰，焉用多人为。师行仰供给，州县方告疲。差徭逮所历，添官有权宜。柰何乘此势，争先植其私。百司并效尤，货贿从横飞。列坐隘公堂，号令纷披离。名称到舆隶，混杂无尊卑。正官反差出，道路不停驰。徇禄积日月，官吏之所希。此辈欲何求，朘剥图身肥。世皇一宇宙，四海均惠慈。盗贼乘间发，咎实由官司。云胡未悔祸，救焚用膏脂。姻娅遂连茹，公介弃草茨。农郊日增垒，良民死无期。天关深虎豹，欲语当因谁。先王制民产，曷分兵与农。三时事耕稼，阅武在严冬。乱略齐愤疾，战伐厥有庸。那令异编籍，自使殊心胸。坐食不知恩，怙势含威凶。将官用世袭，生长值时雍。岂惟昧韬略，且不习击？。悍卒等骄子，有令亦无从。跳踉恣豪横，鼓气陵愚惷。所以丧纪律，安能当贼锋。崩腾去部曲，蚁合寻归踪。时方务姑息，枉法称宽容。宁知养豺虎，反噬中自钟。国家立制度，恃此为垣墉。积弊有根源，终成肠肺痈。何由复古道，一视均尧封。豢狗不噬禦，星驰募民兵。民兵尽乌合，何以壮干城。百姓虽云庶，教养素无行。譬彼原上草，自死还自生。安知徇大义，捐命为父兄。利财来应召，早怀逃窜情。出门即剽掠，所过沸如羹。总戎无节制，颠倒迷章程。威权付便嬖，赏罚昧公平。饥寒莫与恤，锐挫怨乃萌。见贼不须多，奔溃土瓦倾。旌旗委曲野，鸟雀噪空营。将军与左右，相顾目但瞠。此事巳习惯，智巧莫能争。庙堂忽远算，胸次猜疑并。岂乏计策士，用之非至诚。德威两不立，何以御群氓。慷慨思古人，恻怆泪沾缨。古人有战伐，诛暴以安民。今人尚杀戮，无问豺与麟。滥官舞国法，致乱有其因。何为昧自反，一体含怒瞋。斩艾若草芥，虏掠无涯津。况乃多横敛，殃祸动辄臻。人情各畏死，谁能坐捐身。所以生念虑，啸聚依荆榛。暴寡惮强梁，官政惟因循。将帅各有心，邈若越与秦。迁延相顾望，退托文移频。坐食挫戎机，养虺交蛇鳞。遂令耕桑子，尽化为顽嚚。大权付非类，重以贻笑颦。鼠璞方取贵，和璧非所珍。但恐胥及溺，是用怀悲辛。五溪旧三苗，蛇蚓相杂处。其人近禽兽，巢穴依险阻。起居任情欲，斗狠竞爪距。况能识君臣，且不顾子父。所以称为凶，分北劳舜禹。先朝慎羁縻，罔俾来中土。胡为倏而至，驰骤如风雨。见贼但趑趄，逢民辄俘虏。腰缠皆金银，衣被俱绣组。所过恶少年，改服投其伍。农家劫掠尽，何人种禾黍。盗贼有根源，厥咎由官府。任将匪能贤，败衄乃自取。奇材何代无，推诚即心膂。谁哉倡此计，延寇入堂宇。割鼻救眼睛，于身竟奚补。浙西耕桑地，百载安生聚。自从甲兵兴，徵敛空轴杼。疲氓真可怜，忍令饲豺虎。追忆至元年，忧来伤肺腑。虞刑论小故，夏誓殄渠魁。好生虽大德，纵恶非圣裁。官吏逞贪婪，树怨结祸胎。法当究其源，剪锄去根荄。蒙茏曲全宥，驾患于后来。滥觞不堙塞，滔天谷陵颓。总戎用高官，沐猴戴母頧。玉帐饫酒肉，士卒食菜薹。未战巳离心，望风遂崩摧。招安乃倡议，和者声如雷。天高豹关远，日月照不该。俱曰贼有神，讨之则蒙灾。大臣恐及己，相视若衔枚。阿谀就姑息，华绂被死灰。奸宄争效尤，无风自扬埃。啸聚逞强力，谓是爵禄媒。黎民亦何辜，骨肉散草莱。倾家事守禦，反以结嫌猜。恸哭浮云黑，悲风为徘徊。赤子母不怜，不如绝其胚。养枭逐凤凰，此事天所哀。胡为尚靡定，颠倒陛与颏。春秋戒肆眚，念此良悠哉。八政首食货，钱币通有无。国朝币用楮，流行比金珠。至今垂百年，转布弥寰区。此物岂足贵，实由威令敷。庙堂喜新政，躁议违老夫。悠悠祖宗训，变之在朝晡。瞿然骇群目，疑怪仍揶揄。至宝惟艰得，韫椟斯藏诸。假令多若土，贱弃复谁沽。钱币相比较，好丑天然殊。譬彼絺与绤，长短价相如。互市从所取，孰肯要其觕。此理实易解，无用论智愚。矧兹四海内，五载横戈殳。赤子投枳棘，不知所归途。一口当万喙，唇缩舌亦瘏。导水必寻源，源达流乃疏。艺木必培根，根固叶不枯。慎勿庸迩言，扬火自焚躯。尚克诘戎兵，丕显厥祖谟。惟民食为命，王政之所先。海鹾实天物，厥利何可专。贪臣务聚财，张罗密于毡。厉禁及鱼虾，卤水不得煎。出门即陷阱，举足遭缠牵。炰炰用鞭箠，冤痛声相连。高牙开怨府，积货重奸权。分摊算户口，渗漉尽微涓。官征势既迫，私贩理则然。遂令无赖儿，睚眦操戈鋋。出没山谷里，陆梁江海边。横行荷䉂笼，方驾列船舷。拒捕斥后懦，争彊夸直前。盗贼由此起，狼藉成蔓延。先王务广德，如川出深渊。外本而内末，民俗随之迁。自从甲兵兴，奄忽五六年。借筹计得丧，耗费倍万千。回忆至元初，禁网疏且平。家家有衣食，畏刑思保全。后来法转细，百体皆拘挛。厚利入私家，官府任其愆。大哉乃祖训，典章尚流传。有举斯可复，庶用康迍邅。秦皇县九宇，三代法乃变。汉祖都咸阳，一统制荒甸。豪雄既铲削，疮痍获休宴。文皇继鸿业，垂拱未央殿。累岁减田租，频年赐缣绢。太仓积陈红，圜府朽贯线。是时江南粟，未尽输赤县。方今贡赋区，两际日月竁。胡为倚东吴，转饷给丰膳。径危冒不测，势与蛟龙战。遂令鲇与鲵，掉尾乘利便。扼肮要国宠，金紫被下贱。忠良怒切齿，奸宄竞攀援。包羞屈政典，尾大不可转。圣人别九州，田赋杨为殿。中原一何膴，所务非所先。豳风重稼穑，王业丘山奠。夫征厉末习，孰敢事游燕。哀哉罔稽古，生齿徒蕃羡。一耕而十食，何以奉征缮。长歌寄愁思，涕泪如流霰。
感时述事十首·其一
作者：刘基
朝代：明
体裁：古风

天王有万国，抚治不能遍。百僚分所司，控制倚方面。旬宣贵浃洽，付托属隆眷。易置苟无恒，勤怠朝夕变。自非勃氏俦，何官匪邮传。矧兹世多故，军府希閒宴。戎机一以失，蚁穴偾台殿。公庭委旧事，书牍呈新选。来者且迟迟，在者同秋燕。偷安待日至，退托从私便。奸贪遂乘隙，民病孰与唁。大臣国柱石，忧喜相连缠。反躬既遗阙，何以率州县？寄与要津人，有舌未宜咽。
感时述事十首·其七
作者：刘基
朝代：明
体裁：古风

虞刑论小故，夏誓殄渠魁。好生虽大德，纵恶非圣裁。官吏逞贪婪，树怨结祸胎。法当究其源，剪锄去根荄。蒙茏曲全宥，驾患于后来。滥觞不堙塞，滔天谷陵颓。总戎用高官，沐猴戴母頧。玉帐饫酒肉，士卒食菜薹。未战巳离心，望风遂崩摧。招安乃倡议，和者声如雷。天高豹关远，日月照不该。俱曰贼有神，讨之则蒙灾。大臣恐及己，相视若衔枚。阿谀就姑息，华绂被死灰。奸宄争效尤，无风自扬埃。啸聚逞强力，谓是爵禄媒。黎民亦何辜，骨肉散草莱。倾家事守禦，反以结嫌猜。恸哭浮云黑，悲风为徘徊。赤子母不怜，不如绝其胚。养枭逐凤凰，此事天所哀。胡为尚靡定，颠倒陛与颏。春秋戒肆眚，念此良悠哉。
感时述事十首·其三
作者：刘基
朝代：明

先王制民产，曷分兵与农。三时事耕稼，阅武在严冬。乱略齐愤疾，战伐厥有庸。那令异编籍，自使殊心胸。坐食不知恩，怙势含威凶。将官用世袭，生长值时雍。岂惟昧韬略，且不习击？。悍卒等骄子，有令亦无从。跳踉恣豪横，鼓气陵愚惷。所以丧纪律，安能当贼锋。崩腾去部曲，蚁合寻归踪。时方务姑息，枉法称宽容。宁知养豺虎，反噬中自钟。国家立制度，恃此为垣墉。积弊有根源，终成肠肺痈。何由复古道，一视均尧封。
感时述事十首·其三
作者：刘基
朝代：明
体裁：古风

先王制民产，曷分兵与农。三时事耕稼，阅武在严冬。乱略齐愤疾，战伐厥有庸。那令异编籍，自使殊心胸。坐食不知恩，怙势含威凶。将官用世袭，生长值时雍。岂惟昧韬略，且不习击�。悍卒等骄子，有令亦无从。跳踉恣豪横，鼓气陵愚惷。所以丧纪律，安能当贼锋。崩腾去部曲，蚁合寻归踪。时方务姑息，枉法称宽容。宁知养豺虎，反噬中自钟。国家立制度，恃此为垣墉。积弊有根源，终成肠肺痈。何由复古道，一视均尧封。
感时述事十首·其九
作者：刘基
朝代：明
体裁：古风

惟民食为命，王政之所先。海鹾实天物，厥利何可专。贪臣务聚财，张罗密于毡。厉禁及鱼虾，卤水不得煎。出门即陷阱，举足遭缠牵。炰炰用鞭箠，冤痛声相连。高牙开怨府，积货重奸权。分摊算户口，渗漉尽微涓。官征势既迫，私贩理则然。遂令无赖儿，睚眦操戈鋋。出没山谷里，陆梁江海边。横行荷䉂笼，方驾列船舷。拒捕斥后懦，争彊夸直前。盗贼由此起，狼藉成蔓延。先王务广德，如川出深渊。外本而内末，民俗随之迁。自从甲兵兴，奄忽五六年。借筹计得丧，耗费倍万千。回忆至元初，禁网疏且平。家家有衣食，畏刑思保全。后来法转细，百体皆拘挛。厚利入私家，官府任其愆。大哉乃祖训，典章尚流传。有举斯可复，庶用康迍邅。
感时述事十首·其二
作者：刘基
朝代：明
体裁：古风

十羊烦九牧，自古贻笑嗤。任贤苟不贰，焉用多人为。师行仰供给，州县方告疲。差徭逮所历，添官有权宜。柰何乘此势，争先植其私。百司并效尤，货贿从横飞。列坐隘公堂，号令纷披离。名称到舆隶，混杂无尊卑。正官反差出，道路不停驰。徇禄积日月，官吏之所希。此辈欲何求，朘剥图身肥。世皇一宇宙，四海均惠慈。盗贼乘间发，咎实由官司。云胡未悔祸，救焚用膏脂。姻娅遂连茹，公介弃草茨。农郊日增垒，良民死无期。天关深虎豹，欲语当因谁。
感时述事十首·其五
作者：刘基
朝代：明
体裁：古风

古人有战伐，诛暴以安民。今人尚杀戮，无问豺与麟。滥官舞国法，致乱有其因。何为昧自反，一体含怒瞋。斩艾若草芥，虏掠无涯津。况乃多横敛，殃祸动辄臻。人情各畏死，谁能坐捐身。所以生念虑，啸聚依荆榛。暴寡惮强梁，官政惟因循。将帅各有心，邈若越与秦。迁延相顾望，退托文移频。坐食挫戎机，养虺交蛇鳞。遂令耕桑子，尽化为顽嚚。大权付非类，重以贻笑颦。鼠璞方取贵，和璧非所珍。但恐胥及溺，是用怀悲辛。
感时述事十首·其八
作者：刘基
朝代：明
体裁：古风

八政首食货，钱币通有无。国朝币用楮，流行比金珠。至今垂百年，转布弥寰区。此物岂足贵，实由威令敷。庙堂喜新政，躁议违老夫。悠悠祖宗训，变之在朝晡。瞿然骇群目，疑怪仍揶揄。至宝惟艰得，韫椟斯藏诸。假令多若土，贱弃复谁沽。钱币相比较，好丑天然殊。譬彼絺与绤，长短价相如。互市从所取，孰肯要其觕。此理实易解，无用论智愚。矧兹四海内，五载横戈殳。赤子投枳棘，不知所归途。一口当万喙，唇缩舌亦瘏。导水必寻源，源达流乃疏。艺木必培根，根固叶不枯。慎勿庸迩言，扬火自焚躯。尚克诘戎兵，丕显厥祖谟。
感时述事十首·其六
作者：刘基
朝代：明
体裁：古风

五溪旧三苗，蛇蚓相杂处。其人近禽兽，巢穴依险阻。起居任情欲，斗狠竞爪距。况能识君臣，且不顾子父。所以称为凶，分北劳舜禹。先朝慎羁縻，罔俾来中土。胡为倏而至，驰骤如风雨。见贼但趑趄，逢民辄俘虏。腰缠皆金银，衣被俱绣组。所过恶少年，改服投其伍。农家劫掠尽，何人种禾黍。盗贼有根源，厥咎由官府。任将匪能贤，败衄乃自取。奇材何代无，推诚即心膂。谁哉倡此计，延寇入堂宇。割鼻救眼睛，于身竟奚补。浙西耕桑地，百载安生聚。自从甲兵兴，徵敛空轴杼。疲氓真可怜，忍令饲豺虎。追忆至元年，忧来伤肺腑。
感时述事十首·其十
作者：刘基
朝代：明
体裁：古风

秦皇县九宇，三代法乃变。汉祖都咸阳，一统制荒甸。豪雄既铲削，疮痍获休宴。文皇继鸿业，垂拱未央殿。累岁减田租，频年赐缣绢。太仓积陈红，圜府朽贯线。是时江南粟，未尽输赤县。方今贡赋区，两际日月竁。胡为倚东吴，转饷给丰膳。径危冒不测，势与蛟龙战。遂令鲇与鲵，掉尾乘利便。扼肮要国宠，金紫被下贱。忠良怒切齿，奸宄竞攀援。包羞屈政典，尾大不可转。圣人别九州，田赋杨为殿。中原一何膴，所务非所先。豳风重稼穑，王业丘山奠。夫征厉末习，孰敢事游燕。哀哉罔稽古，生齿徒蕃羡。一耕而十食，何以奉征缮。长歌寄愁思，涕泪如流霰。
感时述事十首·其四
作者：刘基
朝代：明
体裁：古风

豢狗不噬禦，星驰募民兵。民兵尽乌合，何以壮干城。百姓虽云庶，教养素无行。譬彼原上草，自死还自生。安知徇大义，捐命为父兄。利财来应召，早怀逃窜情。出门即剽掠，所过沸如羹。总戎无节制，颠倒迷章程。威权付便嬖，赏罚昧公平。饥寒莫与恤，锐挫怨乃萌。见贼不须多，奔溃土瓦倾。旌旗委曲野，鸟雀噪空营。将军与左右，相顾目但瞠。此事巳习惯，智巧莫能争。庙堂忽远算，胸次猜疑并。岂乏计策士，用之非至诚。德威两不立，何以御群氓。慷慨思古人，恻怆泪沾缨。
感时述事（十首）
作者：刘基
朝代：明

五谿旧三苗，蛇蚓相杂处。
其人近禽兽，巢穴依险阻。
起居任情欲，斗狠竞爪距。
况能识君臣，且不顾子父。
所以称为凶，分北劳舜禹。
先朝慎羁縻，罔俾来中土。
胡为倏而至，驰骤如风雨。
见贼但趑趄，逢民辄俘虏。
腰缠皆金银，衣被俱绣组。
所过恶少年，改服投其伍。
农家劫掠尽，何人种禾黍。
盗贼有根源，厥咎由官府。
任将匪能贤，败衄乃自取。
奇材何代无，推诚即心膂。
谁哉倡此计，延寇入堂宇。
割鼻救眼睛，于身竟奚补。
浙西耕桑地，百载安生聚。
自从甲兵兴，征敛空轴杼。
疲氓真可怜，忍令饲豺虎。
追忆至元年，忧来伤肺腑。¤
感时述事（十首）
作者：刘基
朝代：明

八政首食货，钱币通有无。国朝币用楮，流行比金珠。至今垂百年，转布弥寰区。此物岂足贵，实由威令敷。庙堂喜新政，躁议违老夫。悠悠祖宗训，变之在朝晡。瞿然骇群目，疑怪仍揶揄。至宝惟艰得，韫椟斯藏诸。假令多若土，贱弃复谁沽。钱币相比较，好丑天然殊。譬彼絺与绤，长短价相如。互市从所取，孰肯要其粗。此理实易解，无用论智愚。矧兹四海内，五载横戈殳。赤子投枳棘，不知所归途。一口当万喙，唇缩舌亦瘏。导水必寻源，源达流乃疏。艺木必培根，根固叶不枯。慎勿庸迩言，扬火自焚躯。尚克诘戎兵，丕显厥祖谟。¤
感春
作者：刘基
朝代：明

种桃望食实，种柳期成阴。春风应时至，杂英满园林。黄鸟多嘉声，鸤鸠亦好音。勿言荏苒质，不如松与祲。托根信永固，岂乏岁寒心。孤坐不自适，兴言出行游。凯风吹衣袂，白日光悠悠。来年秀弥野，荷芰叶巳抽。行游岂不好，顾盼无与俦。回身掩门坐，隐几闻鸣鸠。日暮东风起，沧江水微波。水深不可涉，路远将柰何。蘼芜叶巳齐，故乡隔山河。盛年难再得，芳意其蹉跎。朝采山上蕨，暮采涧底薇。虽无粱肉味，聊可以御饥。羔羊荐美酒，饱食同豢牺。玄庐苟未闭，彼此谁是非。春风既和柔，春日更皎洁。夭桃红如锦，繁李白胜雪。黄蜂与紫蝶，亦各竞时节。人生有忧乐，譬彼天上月。愿言艮其背，无使心自爇。人生多忧患，死去百患消。但恨不便得，无由脱鞿镳。浮荣众所贵，何异掠草焱。一生与一死，一夕复一朝。周器忌盈满，老子戒矜骄。园林无恒芳，江海有回潮。委心从大化，庶几永逍遥。
感春·其一
作者：刘基
朝代：明
体裁：古风

种桃望食实，种柳期成阴。春风应时至，杂英满园林。黄鸟多嘉声，鸤鸠亦好音。勿言荏苒质，不如松与祲。托根信永固，岂乏岁寒心。
感春·其三
作者：刘基
朝代：明
体裁：古风

日暮东风起，沧江水微波。水深不可涉，路远将柰何。蘼芜叶巳齐，故乡隔山河。盛年难再得，芳意其蹉跎。
感春·其二
作者：刘基
朝代：明
体裁：古风

孤坐不自适，兴言出行游。凯风吹衣袂，白日光悠悠。来年秀弥野，荷芰叶巳抽。行游岂不好，顾盼无与俦。回身掩门坐，隐几闻鸣鸠。
感春·其五
作者：刘基
朝代：明
体裁：古风

春风既和柔，春日更皎洁。夭桃红如锦，繁李白胜雪。黄蜂与紫蝶，亦各竞时节。人生有忧乐，譬彼天上月。愿言艮其背，无使心自爇。
感春·其四
作者：刘基
朝代：明
体裁：古风

朝采山上蕨，暮采涧底薇。虽无粱肉味，聊可以御饥。羔羊荐美酒，饱食同豢牺。玄庐苟未闭，彼此谁是非。
感春（三首）
作者：刘基
朝代：明
体裁：古风

人生多忧患，死去百患消。但恨不便得，无由脱鞿镳。浮荣众所贵，何异掠草焱。一生与一死，一夕复一朝。周器忌盈满，老子戒矜骄。园林无恒芳，江海有回潮。委心从大化，庶几永逍遥。
懊憹歌
作者：刘基
朝代：明

白鸦养雏时，夜夜啼达曙。如何羽翼成，各自东西去。昨夜霜风起，入户复吹帷。儿啼母心酸，母愁儿不知。养儿图养老，无儿生烦恼。临老不见儿，不如无儿好。食蘖苦在口，食莲苦在心。苦心无人知，苦口泪沾襟。男儿初生时，蓬矢桑弧弓。老大却思家，懊恼无终穷。
懊憹歌·其一
作者：刘基
朝代：明
体裁：乐府曲辞

白鸦养雏时，夜夜啼达曙。如何羽翼成，各自东西去。
懊憹歌·其三
作者：刘基
朝代：明
体裁：乐府曲辞

养儿图养老，无儿生烦恼。临老不见儿，不如无儿好。
懊憹歌·其五
作者：刘基
朝代：明
体裁：乐府曲辞

男儿初生时，蓬矢桑弧弓。老大却思家，懊恼无终穷。
懊憹歌·其四
作者：刘基
朝代：明
体裁：乐府曲辞

食蘖苦在口，食莲苦在心。苦心无人知，苦口泪沾襟。
懊憹歌（五首）
作者：刘基
朝代：明

养儿徒养老，无儿生烦恼。
临老不见儿，不如无儿好。
懊憹歌（五首）
作者：刘基
朝代：明
体裁：乐府曲辞

昨夜霜风起，入户复吹帷。儿啼母心酸，母愁儿不知。
懊憹歌（五首）
作者：刘基
朝代：明

白恶养雏时，夜夜啼达曙。如何羽翼成，各自东西去。
戏为雪鸡篇寄詹同文
作者：刘基
朝代：明
体裁：古风

我为先生歌雪鹤，逸兴翩翩入寥廓。先生为我咏雪鸡，扶桑昼景寒凄迷。雪鹤排云舒六翮，长鸣远逐浮丘伯。玄洲巨君张两耳，竫人踉蹡走如蚁。雪鸡欲上蟠桃枝，白光烁眼流琼黐。腾身蹋折琅玕树，片片琪华振鸥鹭。鹤飞拨剌向辽东，海鲸扬波雪半空。缟衣䙰褷丹顶素，九皋月黑猿嗥风。鸡啼喔咿夜方永，惊起踆乌怨金井。群仙环佩响玲珑，十二玉楼烟雾冷。忆昔康回触折天柱时，女娲扶天立天维坤维。太白作天骨，万古至今长积雪。上有雪蛆大毂长如辕，冰蛇雪鼠相蜷蜿。味如餦餭色如乳，入口清凉生。肺腑炎埃荡涤邪秽除，幽精爽雪游六虚。鹤也莫与乌鸦争腐鼠，鸡也莫向沟膛拾禾黍。雪寒可畏清可欲，洗髓伐毛天所玉。雪可咽兮冰可餐，谁其作友三青鸾？
戏和石末公催太初画山水之作
作者：刘基
朝代：明
体裁：七言律诗

春蚕吐丝作成茧，辛苦为人身上衣。画史等闲挥彩笔，女工憔悴倚空机。高堂素壁峰峦出，暮雨朝云梦寐归。可怪唐朝杜陵老，瘦妻短褐有光煇。
战城南
作者：刘基
朝代：明
体裁：乐府曲辞

朝战城南门，暮战城北郭。杀气高冲白日昏，剑光直射旄头落。圣人以五服限夷夏，射猎耕织各自安土风。胡为彼狂不自顾，而与大国争长雄？高帝定天下，遗此平城忧。陛下宵旰不遑食，拥旄仗钺臣不羞。登南城，望北土。云茫茫，土膴膴，蚩尤祃牙雷击鼓。举长戟，挥天狼。休屠日逐浑邪王，毡车尾尾连马羊。橐驼载金人，照耀红日光，逍遥而来归帝乡。归帝乡，乐熙熙，际天所覆罔不来。小臣献凯未央殿，陛下垂拱安无为。
战城南
作者：刘基
朝代：明

朝战城南门，暮战城北郭。杀气高冲白日昏，剑光直射旄头落。圣人以五服限夷夏，射猎耕织各自安土风。胡为彼狂不自顾，而与大国争长雄？高帝定天下，遗此平城忧。陛下宵旰不遑食，拥旄仗钺臣不羞。登南城，望北土。云茫茫，土釭釭，蚩尤祃牙雷击鼓。举长戟，挥天狼。休屠日逐浑邪王，毡车尾尾连马羊。橐驼载金人，照耀红日光，逍遥而来归帝乡。归帝乡，乐熙熙，际天所覆罔不来。小臣献凯未央殿，陛下垂拱安无为。
折杨柳
作者：刘基
朝代：明
体裁：乐府曲辞

东风二月春如酒，不见百花惟见柳。柳丝绾烟留暝鸦，柳花荡漾迷羲和。美人捲帘看不足，柳色萋萋妒娥绿。夜来微雨清郊圻，莺黄相应鸣埙篪。欲寄柔条无信使，空将泪染回文字。
折杨柳
作者：刘基
朝代：明
体裁：乐府曲辞

去年送君杨柳青，暖风晴日花冥冥。今日思君琐窗绿，柳条又缀黄金粟。君心却似条上花，随风飘荡不思家。妾心巳作科上槁，纵得春光为谁好。折取长条寄远人，人生四十无青春。
拔蒲三首
作者：刘基
朝代：明

拔蒲清川渚，水浅蒲不长。自非排风羽，莫羡凌云翔。拔蒲江水湄，终日不盈把。嫌杀紫鸳鸯，双戏蒲叶下。拔蒲复拔蒲，织作波纹簟。无处寄相思，秋风露莲淡。
拔蒲三首·其一
作者：刘基
朝代：明
体裁：乐府曲辞

拔蒲清川渚，水浅蒲不长。自非排风羽，莫羡凌云翔。
拔蒲三首·其三
作者：刘基
朝代：明
体裁：乐府曲辞

拔蒲复拔蒲，织作波纹簟。无处寄相思，秋风露莲淡。
拔蒲三首·其二
作者：刘基
朝代：明
体裁：乐府曲辞

拔蒲江水湄，终日不盈把。嫌杀紫鸳鸯，双戏蒲叶下。
招隐五首
作者：刘基
朝代：明

浮景无根株，逝川不可留。昨日瑶草春，今朝蓬梗秋。鼎食岂不美，酖毒潜戈矛。华轩岂不贵，长路能摧辀。子胥弃吴江，屈原赴湘流。韩彭竟菹醢，萧樊亦累囚。何如张子房，脱屣万户侯。深韬黄石略，去从赤松游。秦皇火六籍，黄绮之商山。汉帝握乾符，羊裘竟不还。古来遁世士，冥心丘壑间。于时苟无用，安事空摧颜。石泉清以芳，白云寒更闲。春蔬杂甘辛，秋果罗青殷。浊酒晚自酌，柴扉昼恒关。啸歌陟崇冈，濯足临潺湲。金马我何荣，羊肠我何艰。鸿鹄翔九霄，邈然不可攀。豫章长千仞，挺生崇崖阴。布叶连青云，交柯蔽层岑。结根岂不固，斤斧将见寻。有柏生石间，屈曲丛灌林。古根齧飞溜，电火焚中心。大不中梁柱，小不堪瑟琴。风霜自摇落，偃蹇独至今。流水千百折，白云三四峰。上有喷壑泉，下有凌霜松。中有一老人，坐啸岩间风。素发垂两肩，朱颜映青瞳。年纪将百龄，容貌如孩童。长跪前致辞，子非列仙翁。笑谓汝孺子，语汝使心通。我生不偶俗，遗身在蒿蓬。结庐白水边，采药青林中。世语我不接，世士我不逢。箪瓢我不忧，轩盖我不崇。自耕足我食，自息安我躬。冥冥绝思虑，默默全和冲。持此摄吾生，仰荷元化功。何必插羽翰，远逐浮丘公。再拜受斯言，廓然如发蒙。投簪谢知己，一去无回踪。有客款我庐，身披紫云袍。鸣驺列前后，从者皆俊髦。坐我蓬筚下，向我谈伊皋。手斡北斗魁，足踏东海鳌。高视六合内，泰山等毫毛。挥袂起谢客，且还饮我醪。醉卧不知晓，衡门塞蓬蒿。
招隐五首·其一
作者：刘基
朝代：明
体裁：古风

浮景无根株，逝川不可留。昨日瑶草春，今朝蓬梗秋。鼎食岂不美，酖毒潜戈矛。华轩岂不贵，长路能摧辀。子胥弃吴江，屈原赴湘流。韩彭竟菹醢，萧樊亦累囚。何如张子房，脱屣万户侯。深韬黄石略，去从赤松游。
招隐五首·其三
作者：刘基
朝代：明
体裁：古风

豫章长千仞，挺生崇崖阴。布叶连青云，交柯蔽层岑。结根岂不固，斤斧将见寻。有柏生石间，屈曲丛灌林。古根齧飞溜，电火焚中心。大不中梁柱，小不堪瑟琴。风霜自摇落，偃蹇独至今。
招隐五首·其五
作者：刘基
朝代：明
体裁：古风

有客款我庐，身披紫云袍。鸣驺列前后，从者皆俊髦。坐我蓬筚下，向我谈伊皋。手斡北斗魁，足踏东海鳌。高视六合内，泰山等毫毛。挥袂起谢客，且还饮我醪。醉卧不知晓，衡门塞蓬蒿。
招隐（五首）
作者：刘基
朝代：明
体裁：古风

流水千百折，白云三四峰。上有喷壑泉，下有凌霜松。中有一老人，坐啸岩间风。素发垂两肩，朱颜映青瞳。年纪将百龄，容貌如孩童。长跪前致辞，子非列仙翁。笑谓汝孺子，语汝使心通。我生不偶俗，遗身在蒿蓬。结庐白水边，采药青林中。世语我不接，世士我不逢。箪瓢我不忧，轩盖我不崇。自耕足我食，自息安我躬。冥冥绝思虑，默默全和冲。持此摄吾生，仰荷元化功。何必插羽翰，远逐浮丘公。再拜受斯言，廓然如发蒙。投簪谢知己，一去无回踪。
招隐（五首）
作者：刘基
朝代：明

浮景无根株，逝川不可留。昨日□草春，今朝蓬梗秋。鼎食岂不美，鸩毒潜戈矛。华轩岂不贵，长路能摧筜。子胥弃吴江，屈原赴湘流。韩彭竟菹醢，萧樊亦累囚。何如张子房，脱屣万户侯。深韬黄石略，去从赤松游。
招隐（五首）
作者：刘基
朝代：明
体裁：古风

秦皇火六籍，黄绮之商山。汉帝握乾符，羊裘竟不还。古来遁世士，冥心丘壑间。于时苟无用，安事空摧颜。石泉清以芳，白云寒更闲。春蔬杂甘辛，秋果罗青殷。浊酒晚自酌，柴扉昼恒关。啸歌陟崇冈，濯足临潺湲。金马我何荣，羊肠我何艰。鸿鹄翔九霄，邈然不可攀。
拜新月
作者：刘基
朝代：明
体裁：乐府曲辞

月生花始开，月圆花渐落。花开人少年，花落人可怜。女儿拜新月，望圆不望缺。未圆望不休，既圆应更愁。
拜曹娥庙
作者：刘基
朝代：明
体裁：七言绝句

曹江源自舜江来，抱父悲同泣旻哀，纵使乾坤灰劫火，娥心一点不成埃。
捣练子
作者：刘基
朝代：明
体裁：词

云淡淡，月娟娟，月色朦胧照不眠。宁是不眠休作梦，梦时欢喜觉时怜。
捣练子
作者：刘基
朝代：明
体裁：词

人寂寂，夜沉沉，风满中庭月满林。欲挽银河湔泪眼，银河清浅泪痕深。
捣练子
作者：刘基
朝代：明
体裁：词

吴死树，楚江枫，一样秋光雨不同。莫道衰荣长定在，落花终古怨东风。
捣练子
作者：刘基
朝代：明
体裁：词

烟漠漠，日阴阴，山色苍茫草色深。客里不知春又半，倚阑无语听鸣禽。
摇落
作者：刘基
朝代：明

摇落江天气惨凄，野黄云白惑东西。可怜饥鼠当人立，无奈寒鸦向客啼。杳杳夕阳葭浦阔，茫茫秋水稻田低。锁魂何地归衰疾，触处烟尘沸鼓鼙。
摇落
作者：刘基
朝代：明
体裁：七言律诗

摇落江天气惨凄，野黄云白惑东西。可怜饥鼠当人立，无柰寒鸦向客啼。杳杳夕阳葭浦阔，茫茫秋水稻田低。销魂何地归衰疾，触处烟尘沸鼓鼙。
摸鱼儿
作者：刘基
朝代：明
体裁：词

断肠花、巳随流水，青苔空锁深院。知人不似花重好，莫怪为花留恋。花不管，任啼鸠悲鸣，霞锦成霜霰。水遥山远，泪滴翠绡寒。满天风雨，寂寞送昼雁。伤心事、纵是生来见惯，那堪芳岁先晚。孤云目尽苍梧野，留得竹枝歌怨。帘莫捲，斜照里、荒烟白草愁何限，情长意短。虫响又黄昏，沈沈夜永，惟有月华满。
摸鱼儿
作者：刘基
朝代：明
体裁：词

洒轩窗、数声疏雨，霎时驱退残暑。碧江风过龙鳞起，天际白云如絮。人老去，但说道秋来，先自伤心绪。故乡何处，望不见渊明。菊荒三径，尽日漫凝伫。新凉夜、兔影澄清汉渚，寥寥鸿雁飞度。莎鸡络纬闲相妒，催得鬓丝千缕。芳草渡，还又是、苍烟绿水连红树，荣名几许。随分莫求多，五湖有路，波浪未应阻。
摸鱼儿·伤春
作者：刘基
朝代：明
体裁：词

问春光，尚馀几许，伤心前夜风雨。夭桃艳杏都吹尽，兰茝变成荒楚。春欲去，但渺渺青烟，白水迷津渚。多情杜宇，有恨血滋宵，哀音破晓，千叫一延伫。蓬莱路，还是鲸涛间阻，神仙缥缈何处？琼楼玉殿深留景，不见下方尘土。谁最苦？瞑色滞、双飞燕子归无主。那堪诉与。又暗壁残灯，重门转漏，呜咽梦中语。
摸鱼儿·晚春
作者：刘基
朝代：明
体裁：词

悄寒生、沉沉院宇，不知春在何处。逢春渐老能多少，惟有暗愁无数。春又暮，但碧草、和烟绿叶漫飞絮。画梁燕语，还是旧音声，乌衣巷陌，转盼几今古。天涯路，流水青山如故。离魂长在郊树。夜深月暗苍梧远，化作杜鹃归去。人不见、桃花自落空阶上。东风未许，吹梦过蓝桥，关河满目，波浪渺南浦。
摸鱼儿·金陵秋夜
作者：刘基
朝代：明
体裁：词

正凄凉，月明孤馆，那堪征雁嘹唳。不知衰鬓能多少，还共柳丝同脆。朱户闭，有瑟瑟萧萧，落叶鸣莎砌。断魂不系，又何必殷勤，啼螀络纬，相伴夜迢递。樵渔事，天也和人较计，虚名枉误身世？流年衮衮长江逝，回首碧云无际。空引睇？但满眼、芙蓉黄菊伤心丽。风吹露洗。寂寞旧南朝，凭阑怀古，零泪在衣袂。
擢彼乔松一首
作者：刘基
朝代：明
体裁：四言诗

擢彼乔松，在彼丘阿。岁莫凄风，飒为枯柯。忧来伤心，云如之何。瞻彼昊天，曷其有宜。天降淫德，痡于下国。稻粱黍稷，暨于螟蜮。不稼不穑，寇攘以食。哀此下民，曷其有极。心之忧矣，如烹如煎。丧乱靡底，如渊如泉。如彼奥草，孔蔓以延。呜呼昊天，伊谁之愆。有罻者罿，曷施于宇。胡罾于林，觊彼鲂鱮。小人所怃，君子所与。弗询弗犹，曷其有愈。君子不畏，乱日以炽。君子不忧，乱日以悠。正言谔谔，謟言诺诺。欢言孔怡，丧乱所基。邦家维车，庶民维舆。庶僚维服，大臣维御。慎尔驱驰，俾险作夷。无然汶汶，无俾车偾。无曰予知，民各有思。无曰予圣，庶民孔竞。无竞维德，四方之则。无为回遹，以纵枉慝。瞻彼高原，翳翳其云。眄彼大水，浩矣无津。嗷嗷飞雁，各念尔群。哀我人斯，胡胥以沦。莫高匪天，莫明匪日。何纤勿冒，何昧勿晢。维此圣人，庶民是葵。维彼愚人，则各有谋。原隰之瘁，夫妇云之。闾巷之呻，君子闻之。弗闻弗惟，则各有思。式谤式詈，腑肠以离。谷斯之秕，农以为殃。匪鹰匪隼，曷云能翔。维天有船，不可以航。眷言顾之，心焉恻伤。相彼茂草，飞鸟依之。淠彼深渊，鲂鲤归之。靡依靡归，胡能勿悲。我有隐忧，人莫之知。中途有棘，庶民伐之。执讯弗笃，君子堲之。不瞆不聋，孰填尔聪。靡瞻靡顾，自贻伊瞽。如彼沸鼎，无增尔薪。无从尔言，以逖远人。迩人营营，远人兢兢。弗讹尔心，曷其有惩。嗟尔君子，戒慎尔止。靡谦不光，靡盈不毁。维山有杞，维泽有芷。庶民所履，维君子使。陟彼高原，维风飗飗。靡草不凋，无木不刘。忧来伤心，如焚如抽。瞻仰昊天，曷其有瘳。
放歌行
作者：刘基
朝代：明
体裁：乐府曲辞

鸿鹄抟紫霄，鹁鸠守苞桑。岂惟异所志，羽翼有短长。玄阴变白昼，闇虚侵太阳。一鹿走中原，熊虎竞腾骧。植竿成垒壁，举袂为搀枪。叱咤倒江河，蹴蹋摧山冈。犬牙据险要，瓜瓣割土疆。六奇誇曲逆，三略称子房。磨牙各有伺，裂眦遥相望。龙蛇未分明，智力正争强。孔明鱼得水，毛遂锥脱囊。雾晦豹始变，海激鹏乃翔。嗟尔独何为，抱己自摧藏。
放歌行
作者：刘基
朝代：明

鸿鹄搏紫霄，鸠守苞桑。岂惟异所志，羽翼有短长。玄阴变白昼，闇虚侵太阳。一鹿走中原，熊虎竞腾骧。植竿成垒壁，举袂为搀枪。叱咤倒江河，蹴蹋摧山冈。犬牙据险要，瓜瓣割土疆。六奇夸曲逆，三略称子房。磨牙各有伺，裂眦遥相望。龙蛇未分明，智力正争强。孔明鱼得水，毛遂锥脱囊。雾晦豹始变，海激鹏乃翔。嗟尔独何为，抱己自摧藏。
新春
作者：刘基
朝代：明
体裁：古风

昨夜东风来，吹我庭前柳。柳芽黄未全，草根青巳有。鹁鸠屋上鸣，劝我尝春酒。我发日巳白，我颜日巳丑。开樽聊怡情，谁能计身后。
新春
作者：刘基
朝代：明

昨夜东风来，吹我门前柳。柳芽黄未全，草根青已有。鹁鸠屋上鸣，劝我尝春酒。我发日已白，我颜日已丑。开樽聊怡情，谁能计身后。
旅兴
作者：刘基
朝代：明

寒灯耿幽暮，虫鸣清夜阑。
起行望青天，明月在云端。
美人隔千里，山河淼漫漫。
玄云翳崇冈，白露雕芳兰。
愿以绿绮琴，写作行路难。
忧来无和声，弦绝空长叹。
旅兴·其一
作者：刘基
朝代：明
体裁：古风

初秋积雨过，众绿光如濡。莎鸡啼高树，蟋蟀鸣阶除。时物巳改故，芳年从此徂。荣名非我愿，守分敢求馀。登楼眺远郊，肆目望天衢。明月出云中，照我华发疏。还归掩关卧，梦到园田居。
旅兴·其七
作者：刘基
朝代：明
体裁：古风

人生百岁间，苦乐相牵攀。念生复念死，何时一开颜。登高望八荒，目眷飞鸟还。有愿不克遂，泪下空潺湲。
旅兴·其三
作者：刘基
朝代：明
体裁：古风

老不与懒期，身老懒自至。懒不与傲期，力惫难强事。茫茫视天宇，忽忽心如醉。劳生谅何庸，顾为形所累。弱水隔蓬莱，安得生两翅。
旅兴·其三十
作者：刘基
朝代：明
体裁：古风

四月阳用事，群物咸长荣。靡草虽就死，王瓜亦复生。死生谁所致，时至莫能争。达人洞神理，守分绝外营。脩身俟天命，万古全其名。
旅兴·其三十一
作者：刘基
朝代：明
体裁：古风

忡忡坐虚室，暧暧日向暮。空烟敛曾岑，暝色半高树。缅邈起遐思，逍遥散轻步。婵娟天上月，的皪草间露。物情岂异昔，人事殊非故。芳岁不可淹，衰年况多虑。谅无彭铿术，颓龄那能驻。
旅兴·其三十七
作者：刘基
朝代：明
体裁：古风

少年不信老，怪闻老人言。匆匆老到眼，却忆少年愆。逝川莫回流，乌兔日夜奔。忧思集方寸，郁气如云屯。试为少年道，听之亦茫然。顾谓少年子，聆我尔汝篇。尔未及我耄，我曾犹尔妍。劝尔无我厌，勿令人尔怜。
旅兴·其三十三
作者：刘基
朝代：明
体裁：古风

大火没西南，昼短宵巳长。志士郁慷慨，老年怨凄凉。萧萧草虫鸣，肃肃苍隼扬。物情各有定，人意苦不常。信步陟崇丘，流目睇康庄。宁为款段驽，勿作骐骥良。款段驾鼓车，道里有限量。骐骥被重甲，力尽百战场。死骨卖千金，虽贵亦何偿。
旅兴·其三十九
作者：刘基
朝代：明
体裁：古风

乌鸣朝哑哑，鹊鸣暮啾啾。闻鹊既不喜，闻鸟复何忧。世人务苟得，君子绝外求。沧浪迅风波，无风即安流。胡为自冰炭，以贻达者羞。
旅兴·其三十二
作者：刘基
朝代：明
体裁：古风

夭夭芙蓉花，向晚犹媚妩。娟娟明月辉，粲粲当庭户。寒衾耿长夜，梦寐空自语。劳生遘六极，老病在羁旅。将思诉穹玄，恨无抟风羽。
旅兴·其三十五
作者：刘基
朝代：明
体裁：古风

青青潇湘竹，猗猗被寒水。游子如飞蓬，佳人旷千里。登高左右望，但见黄尘起。凤凰翔不下，梧桐化为枳。伤怀不可道，忧念何时巳。
旅兴·其三十八
作者：刘基
朝代：明
体裁：古风

今日复明日，明日能几何。壮心萧索尽，思念恒苦多。引领望故乡，川路犹且长。巢燕巳北飞，宾鸿亦南翔。我独无羽翼，慷慨中自伤。
旅兴·其三十六
作者：刘基
朝代：明

吾观穹壤间，万变皆有穷。何如顺天道，原始以知终。清晨揽衣起，絺绤生秋风。雍雍鸣雁来，灼灼酸枣红。怅焉念所思，悲感集予衷。佳期在何许，瑶草成枯蓬。伫立望日月，劳心极？？。
旅兴·其三十六
作者：刘基
朝代：明
体裁：古风

吾观穹壤间，万变皆有穷。何如顺天道，原始以知终。清晨揽衣起，絺绤生秋风。雍雍鸣雁来，灼灼酸枣红。怅焉念所思，悲感集予衷。佳期在何许，瑶草成枯蓬。伫立望日月，劳心极��。
旅兴·其三十六
作者：刘基
朝代：明

吾观穹壤间，万变皆有穷。何如顺天道，原始以知终。清晨揽衣起，絺绤生秋风。雍雍鸣雁来，灼灼酸枣红。怅焉念所思，悲感集予衷。佳期在何许，瑶草成枯蓬。伫立望日月，劳心极𢥞𢥞。
旅兴·其三十四
作者：刘基
朝代：明
体裁：古风

人生如浮云，聚散无定期。惊风一飘荡，各自东西之。粲粲陵苕花，凄凄寒露时。浮云不可驻，顾盼空赍咨。
旅兴·其九
作者：刘基
朝代：明
体裁：古风

穷巷屏人迹，开门见青山。青山似故乡，客子何当还。蟪蛄日夜鸣，绿树亦巳殷。白日驶西征，浮云不可攀。安得生羽翼，奋飞出玄间。
旅兴·其二
作者：刘基
朝代：明
体裁：古风

忆年二三十，笑人不能勤。诵书歘万言，落笔飞烟云。有朋自远来，讲论穷朝曛。一艺耻不知，高蹈躐前闻。宁知有衰老，耳聋目如熏。身世且未保，况敢言功勋。
旅兴·其二十
作者：刘基
朝代：明
体裁：古风

薄云敛微雨，返照涵空烟。黄葵閒红蓼，烂若濯锦鲜。老病苦无欢，坐为忧所缠。自恨非松乔，不能还少年。援琴写此曲，曲尽心茫然。
旅兴·其二十一
作者：刘基
朝代：明
体裁：古风

少别无惨容，老别有苦心。筋力巳非故，忧思谅难任。春风吹郊原，杂英满园林。物生无巨细，各以类相寻。含情曷能忘，矧乃众病侵。勿言愁可量，沧溟未为深。
旅兴·其二十七
作者：刘基
朝代：明
体裁：古风

别离多苦怀，三年当百载。来者非所知，往者今安在。浮云旦夕起，白日埋光彩。天地亦有形，岂能长不改。去去东园公，紫芝犹可采。
旅兴·其二十三
作者：刘基
朝代：明
体裁：古风

倦鸟冀安巢，风林无静柯。路长羽翼短，日暮当如何。登高望四方，但见山与河。宁知天上雨，去为沧海波。慷慨对长风，坐感玄发皤。弱水不可航，曾城岌嵯峨。凄凉华表鹤，太息成悲歌。
旅兴·其二十九
作者：刘基
朝代：明
体裁：古风

庭前草华发，夜凉萤火流。有怀不能寐，起望女与牛。那无一苇航，繁念空悠悠。泪如宵露零，散漫不可收。
旅兴·其二十二
作者：刘基
朝代：明
体裁：古风

翔鹍抟扶摇，九万一奋翅。骅骝骤康庄，瞬息千里至。谷鲋穴坎窞，鹪鹩集蓬蔚。偪仄岂不怜，饮啄亦何忌。夸父空有勇，精卫良无智。翼折海未枯，身偾杖徒弃。何如抱区区，保巳遗世事。
旅兴·其二十五
作者：刘基
朝代：明
体裁：古风

上古人一心，生荣死同哀。永世自为心，骨肉多嫌猜。沉沉十日雨，漫漫百亩苔。苔深车轮没，平路生蒿莱。呜呼张仲蔚，衡门何由开。
旅兴·其二十八
作者：刘基
朝代：明
体裁：古风

晨兴梳短发，庭树生秋风。万物有容色，与故各不同。硕实属老成，天柔怨童蒙。英英黄金花，旎旎清露丛。岁暮等沦落，何异蒿与蓬。
旅兴·其二十六
作者：刘基
朝代：明
体裁：古风

疏庸厌人事，疲病畏交游。得闲愿巳惬，敢有分外求。开门对钟山，山翠盈我眸。日中市声远，草绿空庭幽。登临观万象，玄理足可搜。谁能走逐逐，自使生悔尤。
旅兴·其二十四
作者：刘基
朝代：明
体裁：古风

病身如朽木，螬蚁群萃之。生意巳无多，雨露空其滋。晨兴步庭除，足弱几不持。论年未应尔，胡为遽如斯。大块播万形，一躯非我私。暂假终必还，但有速与迟。居易以俟命，圣言岂吾欺。
旅兴·其五
作者：刘基
朝代：明
体裁：古风

侥福非所希，避祸敢不慎。富贵实祸枢，寡欲自鲜吝。疏食可以饱，肥甘乃锋刃。探珠入龙堂，生死在一瞬。何如坐蓬荜，默默观大运。
旅兴·其五十
作者：刘基
朝代：明
体裁：古风

铩羽畏高风，疲马厌长道。玄阴促暮节，何物能不老？自非松柏质，敢冀出众草。登山临流水，及此晴日好。春芳蔼兰蕙，秋实栗粳稻。黄精肥可食，石泉清可澡。荣名何足言，息心以为宝。
旅兴·其八
作者：刘基
朝代：明
体裁：古风

秋气虽可悲，秋色亦可悦。寥寥天宇旷，皎皎县象晢。雁来山叶红，龙卧江潭洁。彼美黄金花，含英耀穷节。佳人不可期，明月圆复缺。空庭夕阴尽，露草白如雪。伫立望四方，弥使忧念结。
旅兴·其六
作者：刘基
朝代：明
体裁：古风

紫燕来我檐，营巢养其雏。拾虫扑我衣，衔泥污我书。雏成复生子，风雨同安居。一旦舍我去，瞻之起长吁。死别不可追，生别那可思。悼往恨节促，待来恚时迟。
旅兴·其十
作者：刘基
朝代：明
体裁：古风

雨来群山暗，雨过群山明。山明猿鸟喜，山暗猿鸟惊。岁暮阴风起，白日西南倾。寒蝉枝上号，阜螽草閒鸣。人生非草木，能无感中情。
旅兴·其十一
作者：刘基
朝代：明
体裁：古风

赤霞变玄云，风起烟雾塞。飕飕木叶响，曀曀原野黑。青泥没委巷，关塞生咫尺。水深蛟龙恣，山湿鸟兽寂。留滞荷戈人，艰难去乡客。翘首望太阳，忧思萃朝夕。
旅兴·其十七
作者：刘基
朝代：明
体裁：古风

微风振檐铎，玱如环佩响。登高看秋色，俯见明月上。木落天地宽，云散川原广。来者不可期，逝者日巳往。离居岂无怀，恻怆萦远想。
旅兴·其十三
作者：刘基
朝代：明
体裁：古风

西岑挂朝隮，东岭垂日脚。唳唳垤鹳鸣，矫矫渊蜦跃。凄风拂乔树，密雨翳林薄。煌煌篱下花，粲粲黄金萼。含英不自衒，守分甘寂寞。顾持献美人，恐贻观者愕。
旅兴·其十九
作者：刘基
朝代：明
体裁：古风

江上秋风急，天寒雁南归。客子眷长途，中心一何悲。顾瞻望四方，有怀当告谁。霜露日夜零，百卉厌其枝。衰谢不待期，荣盛安可追。太息复太息，怆悢涕沾衣。
旅兴·其十二
作者：刘基
朝代：明
体裁：古风

望舒乘罕车，潜蜦跃重渊。二仪烟雾交，九泽风云连。丘陵冒潢潦，沟浍成通川。鹳鹤失其巢，穷猿鸣可怜。蛙黾一何乐，喧呼聒宵眠。
旅兴·其十五
作者：刘基
朝代：明
体裁：古风

西风吹硕果，草茅思索绹。搣搣卉木零，唧唧寒虫号。百川日夜流，泰山何其高。沉浮自有定，汲汲无乃劳。
旅兴·其十八
作者：刘基
朝代：明
体裁：古风

日暮登高台，流目盼云间。云间有明月，窈窕芙蓉颜。光辉被四表，万古一往还。惜无腾化术，仰之不能攀。
旅兴·其十六
作者：刘基
朝代：明
体裁：古风

久雨得晚霁，豁然如醉醒。幽花衒馀红，远峰出孤青。独坐无与娱，蜻蛚吟空庭。良辰能几何，逝者忽如倾。啸歌欲自慰，歌竟还伤情。
旅兴·其十四
作者：刘基
朝代：明
体裁：古风

昃景无还晖，霜露凄巳繁。松柏坐椔翳，桃李更何言。旦夕悲风起，黄沙蔽平原。万物尽凋落，芳华谁独存。我愿化为鹤，不愿化为猿。鹤鸣声闻天，猿鸣烟雨昏。空林夜寥寂，踯躅伤精魂。
旅兴·其四
作者：刘基
朝代：明
体裁：古风

秋风肃万物，百虫竞号鸣。蟪蛄最可怜，切切悲其生。屣履步庭除，素月圆且明。玩之不可掇，渺焉忽西倾。回身掩房闼，怆恍烦虑盈。太息以终宵，展转难为情。
旅兴·其四十
作者：刘基
朝代：明
体裁：古风

严风萃群有，蝇蚊亦无多。所憎虽去眼，若此岁晏何。中夜揽衣裳，起视星与河。出云未还山，落叶早辞柯。沉思不成寐，太息继以歌。
旅兴·其四十一
作者：刘基
朝代：明
体裁：古风

寒灯耿幽幕，虫鸣清夜阑。起行望清天，明月在云端。美人隔千里，山河杳漫漫。玄云翳崇冈，白露凋芳兰。愿以绿绮琴，写作行路难。忧来无和声，弦绝空长叹。
旅兴·其四十七
作者：刘基
朝代：明
体裁：古风

浮云西北起，飞雨东南去。微微若轻烟，霭霭如薄雾。卧疾少出门，不知春巳暮。芳年复几何，冉冉征鸟度。花落有再开，水流无回注。坐念入杳冥，明月在高树。
旅兴·其四十三
作者：刘基
朝代：明
体裁：古风

泊舟严子濑，遥望仙华山。中有骑羊人，皓齿赪玉颜。餐霞饮沆瀣，坐石濯潺湲。长啸起天风，落日为之还。悠悠隔云雨，杳杳不可拔。
旅兴·其四十九
作者：刘基
朝代：明
体裁：古风

山鬼处幽壑，自分不见天。宁知无私照，及此暗井泉。倦鸟思故林，穷鱼思故渊。感荷实难忘，庶其保终年。
旅兴·其四十二
作者：刘基
朝代：明
体裁：古风

秋山青如烟，秋月白如水。登高俯空旷，咫尺见千里。悠悠孤云行，袅袅凉风起。凉风吹客衣，客心随风飞。愿作沧海潮，朝来莫还归。
旅兴·其四十五
作者：刘基
朝代：明
体裁：古风

久旱草不生，一雨青满地。新荑与旧蘖，好丑各自媚。喈喈黄莺吟，习习玄鸟至。闲庭人迹稀，白日澹清气。平生孟公绰，庶足无妄觊。但愿长若斯，拨置身外事。
旅兴·其四十八
作者：刘基
朝代：明
体裁：古风

秋高潦水涸，旻天亦凄清。枯箨响悲音，羁虫振馀声。曀曀落日晖，惨惨游子情。风林无定枝，驰车鲜安旌。自愧匪贤达，默默嗟其生。
旅兴·其四十六
作者：刘基
朝代：明
体裁：古风

江城夜来雨，雷音亦何砰。今晨视郊原，草木皆发荣。双双布谷儿，来我墙上鸣。园蔬犹可艺，无忘及时耕。倦翮得安巢，感荷天地生。
旅兴·其四十四
作者：刘基
朝代：明
体裁：古风

日落天气凉，逍遥步庭墀。蟋蟀巳在宇，鸿雁来何迟。少壮轻远游，衰老伤别离。念我亲与友，各在天一涯。音容两契阔，悲欢绝相知。铩羽怀旧林，葺繗思故池。百年能几何，逝者无还期。俛仰增感叹，有怀当语谁。殷勤托宵梦，聊用慰所思。
旅兴（二首）
作者：刘基
朝代：明

其一寒灯耿幽暮，虫鸣清夜阑。起行望青天，明月在云端。美人隔千里，山河淼漫漫。玄云翳崇冈，白露雕芳兰。愿以绿绮琴，写作行路难。忧来无和声，弦绝空长叹。其二倦鸟冀安巢，风林无静柯。路长羽翼短，日暮当如何？登高望四方，但见山与河。宁知天上雨，去去为沧波。慷慨对长风，坐感玄发皤。弱水不可航，层城岌嵯峨。凄凉华表鹤，太息成悲歌。
旅兴（四十首）
作者：刘基
朝代：明

寒灯耿幽幕，虫鸣清夜阑。
起行望清天，明月在云端。
美人隔千里，山河杳漫漫。
玄云翳崇冈，白露凋芳兰。
愿以绿绮琴，写作行路难。
忧来无和声，弦绝空长叹。¤
旅兴（四十首）
作者：刘基
朝代：明

晨兴梳短发，庭树生秋风。
万物有容色，与故各不同。
硕实属老成，天柔怨童蒙。
英英黄金花，旎旎清露丛。
岁暮等沦落，何异蒿与蓬。¤
旅兴（四十首）
作者：刘基
朝代：明

秋山青如烟，秋月白如水。登高俯空旷，咫尺见千里。悠悠孤云行，袅袅凉风起。凉风吹客衣，客心随风飞。愿作沧海潮，朝来莫还归。¤
旅夜
作者：刘基
朝代：明

月光天上来，入户清如水。游子忽思家，披衣中夜起。徙倚步回廊，乌啼夜未央。欲飞无羽翼，零泪湿衣裳。昨夜起观星，月在杨板上。今宵不见月，星影空摇漾。羽虫飞拂户，灯吐孤火壮。伫立掩衡门，愁来独惆怅。客愁常突兀，今夜灯花生。虽知无喜报，愁亦暂时平。解襟成独寝，留灯待天明。喜固不可求，客心恒畏愁。六街马憧憧，钟响声暂歇。两星光灼烁，中有如眉月。既见月如眉，还看月如镜。月光自有恒，人心长不定。
旅夜·其一
作者：刘基
朝代：明
体裁：古风

月光天上来，入户清如水。游子忽思家，披衣中夜起。徙倚步回廊，乌啼夜未央。欲飞无羽翼，零泪湿衣裳。
旅夜·其二
作者：刘基
朝代：明
体裁：古风

昨夜起观星，月在杨板上。今宵不见月，星影空摇漾。羽虫飞拂户，灯吐孤火壮。伫立掩衡门，愁来独惆怅。
旅夜·其四
作者：刘基
朝代：明
体裁：古风

六街马憧憧，钟响声暂歇。两星光灼烁，中有如眉月。既见月如眉，还看月如镜。月光自有恒，人心长不定。
旅夜（二首）
作者：刘基
朝代：明
体裁：古风

客愁常突兀，今夜灯花生。虽知无喜报，愁亦暂时平。解襟成独寝，留灯待天明。喜固不可求，客心恒畏愁。
旅夜（二首）
作者：刘基
朝代：明

昨夜起观星，月在杨枝上。今宵不见月，星影空摇漾。羽虫飞拂户，磴吐孤火壮。伫立掩衡门，愁来独惆怅。¤
无寐
作者：刘基
朝代：明
体裁：七言绝句

夜长无寐待鸣鸡，及至鸡鸣梦却迷。惊起朝阳斜照屋，一眉残月在天西。
无愁果有愁曲
作者：刘基
朝代：明
体裁：乐府曲辞

君不见陈家天子春茫茫，后庭玉树凝冷光。楼船江上走龙阵，宫中只报平安信。酒波滟滟蒸粉香，暖翠烘烟妒娇鬓。无愁老夫貂鼠裘，降旗摇动台城秋。生绡束缚槛车去，始信人间果有愁。
无题
作者：刘基
朝代：明
体裁：七言绝句

槐映高楼柳映墀，风来唯有鹊先知。长应别殿黄昏后，记得金富妒宠时。
无题三首
作者：刘基
朝代：明

一片浮云万里心，海波无底未为深。虞渊险迫羲和疾，空使傍人诧邓林。玉树沉沉结夜愁，金陵蔓草没荒丘。谁言锦缆江都去，不见金陵蔓草秋。黄鹄高飞云路遐，野凫谋食但泥沙。山中樗栎年年在，看尽西风木槿花。
无题三首·其一
作者：刘基
朝代：明
体裁：七言绝句

一片浮云万里心，海波无底未为深。虞渊险迫羲和疾，空使傍人诧邓林。
无题三首·其三
作者：刘基
朝代：明
体裁：七言绝句

黄鹄高飞云路遐，野凫谋食但泥沙。山中樗栎年年在，看尽西风木槿花。
无题三首·其二
作者：刘基
朝代：明
体裁：七言绝句

玉树沉沉结夜愁，金陵蔓草没荒丘。谁言锦缆江都去，不见金陵蔓草秋。
无题绝句二首
作者：刘基
朝代：明

花自飘零水自流，无情有恨月如钩。十年一枕三更梦，嬴得风烟满地愁。后夜蛾眉约浅黄，河边犹翳玉绳光。不知何处藤萝上，全见姮娥一面妆。
无题绝句二首·其一
作者：刘基
朝代：明
体裁：七言绝句

花自飘零水自流，无情有恨月如钩。十年一枕三更梦，嬴得风烟满地愁。
无题绝句二首·其二
作者：刘基
朝代：明
体裁：七言绝句

后夜蛾眉约浅黄，河边犹翳玉绳光。不知何处藤萝上，全见姮娥一面妆。
旧在杭时为冷起敬赋泉石歌乱后失之今起敬为恊律郎邀予写旧作已忘而记其起三句因更足之
作者：刘基
朝代：明
体裁：古风

君不见吴山削成三百尺，上有流泉发苍石。冷卿以之调七弦，龙出太阴风动天。初闻涓涓响林莽，悄若玄宵鬼神语。玲然穿崖达幽谷，竽籁飕飕振乔木。永怀帝子来潇湘，瑶环琼佩千鸣珰。女夷鼓歌交甫舞，月上九疑啼凤凰。还思娲皇补穹碧，排抉银河通积石。咸池泻浪入重溟，玉井冰凘相戛击。三门既凿龙池高，三十六鳞腾夜涛。丰隆咆哮震威怒，鲸鱼揵尾惊蒲牢。倏然神怪归寂寞，殷殷馀音在寥廓。鲛人渊客起相顾，江白山青烟漠漠。伯牙骨朽今几年，叔夜广陵无续弦。绝伦之艺不常有，得心应手非人传。忆昔识子时，西州正繁华。筝笛沸晨暮，兜离僸佅争矜誇。子独倘佯泉石里，长日松阴净书几。取琴为我弹一曲，似掬沧浪洗尘耳。否往泰来逢圣明，有虞制作超茎英。和声恊律子能事，罔俾夔挚专其名。
早发建宁至兴田驿
作者：刘基
朝代：明
体裁：古风

鸡鸣戒晨装，上马见初日。露泫叶尚俯，雾重山未出。客途得霁景，缓步非纵佚。矧兹岁有秋，高下俱颖栗。牛羊散原野，鹅鸭满阡陌。怀抱既夷旷，神情自清谧。寒花蔓篱落，候虫响曚密。霞标青枫林，雪绽乌桕实。幽览虽云遽，佳趣领巳悉。我行固无期，况乃尘事毕。
早春遣怀
作者：刘基
朝代：明
体裁：七言律诗

正月馀寒未放春，漫空飞雪舞随人。新年对客情何限，浊酒于予意独亲。涧底流泉浑似玉，门前细草总成茵。鹤归自爱山能静，豹隐方知雾有神。
早行衢州道中
作者：刘基
朝代：明
体裁：古风

草际生曙色，林端收暝烟。露花泣啼脸，风叶弹鸣弦。农家喜铚艾，行歌向东阡。大道无狭邪，平原多稻田。客行良不恶，敢曰从事贤。
旱天多雨意五首呈石末公
作者：刘基
朝代：明

旱天多雨意，云日气恒阴。草木焦枯尽，蛟龙伏匿深。移家愁地蹙，经国恨年侵。巳矣商岩叟，无人解作霖。旱天多雨意，炎夏巳清秋。虚牝空蒸郁，高圆迥独浮。下田应脯蚌，深树且鸣鸠。向夕星河影，稀疏恰近楼。旱天多雨意，散漫起重阴。渐变峰峦状，还摛锦绣文。龙应愁病暍，乌亦念将焚。碧落高无极，人间叫不闻。旱天多雨意，炎燎发洪炉。事急徒号梗，谋穷漫曝巫。王征愆节制，民望失来苏。原籍看如赭，哀今卤掠无。旱天多雨意，云起旋随风。泽气沉沙白，山岚过野红。乾坤愁梦里，日月战尘中。漫说生生理，如何亦有穷。
旱天多雨意五首呈石末公·其一
作者：刘基
朝代：明
体裁：五言律诗

旱天多雨意，云日气恒阴。草木焦枯尽，蛟龙伏匿深。移家愁地蹙，经国恨年侵。巳矣商岩叟，无人解作霖。
旱天多雨意五首呈石末公·其三
作者：刘基
朝代：明
体裁：五言律诗

旱天多雨意，散漫起重阴。渐变峰峦状，还摛锦绣文。龙应愁病暍，乌亦念将焚。碧落高无极，人间叫不闻。
旱天多雨意五首呈石末公·其二
作者：刘基
朝代：明
体裁：五言律诗

旱天多雨意，炎夏巳清秋。虚牝空蒸郁，高圆迥独浮。下田应脯蚌，深树且鸣鸠。向夕星河影，稀疏恰近楼。
旱天多雨意五首呈石末公·其五
作者：刘基
朝代：明
体裁：五言律诗

旱天多雨意，云起旋随风。泽气沉沙白，山岚过野红。乾坤愁梦里，日月战尘中。漫说生生理，如何亦有穷。
旱天多雨意五首呈石末公·其四
作者：刘基
朝代：明
体裁：五言律诗

旱天多雨意，炎燎发洪炉。事急徒号梗，谋穷漫曝巫。王征愆节制，民望失来苏。原籍看如赭，哀今卤掠无。
明斋诗为湖广陈进士赋
作者：刘基
朝代：明
体裁：古风

客从于阗来，遗我盈尺壁。晶光射云汉，璀璨生五色。置之暗室中，鬼魅皆辟易。愿持自照身，不用持照人。
明月子
作者：刘基
朝代：明
体裁：乐府曲辞

朱阁绮疏琼作户，明月照人秋独苦。桂花吹冷眠不成，谁家高楼弦管声？倚楼空望别离处，唯有清光自来去。月圆正好缺复催，人生见月能几回。
昔昔盐
作者：刘基
朝代：明
体裁：乐府曲辞

杨柳正萋萋，门前碧草齐。别离如昨日，白发满春闺。飘花兼泪落，行云逐望迷。绿苔凝履迹，粉汗浥书题。梦到龙沙北，魂销马邑西。卷帘双燕入，开镜一莺啼。肠共吴江绕，眉将楚岫低。攀枝怜并蒂，窥沼妒双栖。跃水宁无剑，通天亦有犀。那看明月夜，登楼惑马蹄。
春兴
作者：刘基
朝代：明
体裁：七言律诗

近闻丹诏出天闱，圣主鸣谦下土知。岂意豺狼犹桀黠，未随干羽格庭墀。四郊多垒忠臣耻，百战无前壮士规。寄语总戎熊虎耐，莫教长愧伐檀诗。
春兴七首
作者：刘基
朝代：明

柳暖花融草满汀，日酣烟淡麦青青。枝间好鸟鸣求友，水底寒鱼陟负萍。异县光阴空荏苒，故乡蛇豕尚膻腥。感时对景情何极，悼往悲来总涕零。勿听屋角闹晨鸠，起看园林绿渐稠。小雨霏霏涵日过，新泉细细入河流。残花断柳虚归计，远水他山聚客愁。鸿雁南飞限苍岭，伤心何处问松楸。于越山城控海壖，春风回首忽经年。忧时望月青宵迥，怀土登楼白发鲜。江上波涛来渺渺，云中鸿鹄去翩翩。暮寒细雨馀花落，梦绕天涯到日边。会稽南镇夏王封，蔽日腾空紫翠重。阴洞烟霞辉草木，古祠风雨出蛟龙。玄夷此日归何处，玉简他年岂再逢。安得普夫休战伐，不令竹箭困输供。卧龙山奠越王都，群水南来入镜湖。苦怪桑田非旧迹，还惊雉堞是新图。白波翠霭浮天际，绿树青莎到海隅。便欲投身归钓艇，不知何处有莼鲈。深春积雨感年芳，暮馆轻寒透客裳。翠柳条柔先改色，紫兰花冷不飘香。山中虎豹人烟少，海上楼台蜃气长。燕子新来畏沾湿，一双相对立空梁。忆昔江南未起兵，吴山越水共知名。蘋萍日暖游鱼出，桃李风和乳燕鸣。紫陌尘埃嘶步景，画船歌管列倾城。于今征戍诛求尽，翻对莺花百感生。
春兴七首·其一
作者：刘基
朝代：明
体裁：七言律诗

柳暖花融草满汀，日酣烟淡麦青青。枝间好鸟鸣求友，水底寒鱼陟负萍。异县光阴空荏苒，故乡蛇豕尚膻腥。感时对景情何极，悼往悲来总涕零。
春兴七首·其七
作者：刘基
朝代：明
体裁：七言律诗

忆昔江南未起兵，吴山越水共知名。蘋萍日暖游鱼出，桃李风和乳燕鸣。紫陌尘埃嘶步景，画船歌管列倾城。于今征戍诛求尽，翻对莺花百感生。
春兴七首·其三
作者：刘基
朝代：明
体裁：七言律诗

于越山城控海壖，春风回首忽经年。忧时望月青宵迥，怀土登楼白发鲜。江上波涛来渺渺，云中鸿鹄去翩翩。暮寒细雨馀花落，梦绕天涯到日边。
春兴七首·其二
作者：刘基
朝代：明
体裁：七言律诗

勿听屋角闹晨鸠，起看园林绿渐稠。小雨霏霏涵日过，新泉细细入河流。残花断柳虚归计，远水他山聚客愁。鸿雁南飞限苍岭，伤心何处问松楸。
春兴七首·其五
作者：刘基
朝代：明
体裁：七言律诗

卧龙山奠越王都，群水南来入镜湖。苦怪桑田非旧迹，还惊雉堞是新图。白波翠霭浮天际，绿树青莎到海隅。便欲投身归钓艇，不知何处有莼鲈。
春兴七首·其六
作者：刘基
朝代：明
体裁：七言律诗

深春积雨感年芳，暮馆轻寒透客裳。翠柳条柔先改色，紫兰花冷不飘香。山中虎豹人烟少，海上楼台蜃气长。燕子新来畏沾湿，一双相对立空梁。
春兴七首·其四
作者：刘基
朝代：明
体裁：七言律诗

会稽南镇夏王封，蔽日腾空紫翠重。阴洞烟霞辉草木，古祠风雨出蛟龙。玄夷此日归何处，玉简他年岂再逢。安得普夫休战伐，不令竹箭困输供。
春兴（四首）
作者：刘基
朝代：明

忽听屋角闹晨鸠，起看园林绿渐稠。
小雨霏霏涵日过，新泉细细入河流。
残花断柳虚归计，远水他山聚客愁。
鸿雁南飞限苍岭，伤心何处问松楸。¤
春城
作者：刘基
朝代：明
体裁：七言律诗

春尽江城不见花，似知白发畏韶华。战争故习俱无赖，丧乱馀生未有涯。三岛虹蜺昏日月，二仪风雨化龙蛇。何年百谷归沧海，寻取河源泛客槎。
春夜一首
作者：刘基
朝代：明
体裁：四言诗

春夜迢迢，微风不兴。六合无氛，银河欲冰。月流素波，星回玉绳。孤坐不寐，忧思相仍。壮年巳谢，昔非莫惩。如彼老马，心念超腾。道路崎岖，劢不可能。俯拨红炉，仰剔青灯。欲与晤语，谁其我应。
春夜（一首）
作者：刘基
朝代：明

春夜迢迢，微风不兴。六合无氛，银河欲冰。月流素波，星回玉绳。孤坐不寐，忧思相仍。壮年已谢，昔非莫惩。如彼老马，心念超腾。道路崎岖，励不可能。俯拨红炉，仰剔青灯。欲与晤语，谁其我应？
春思
作者：刘基
朝代：明
体裁：乐府曲辞

忆昔东风入芳草，柳绿花红看总好。今日风吹陌上尘，莺啼燕语俱伤神。忧来感人泪沾臆，未必春光不如昔。
春日一首送吴浩叔大之饶州府通判任
作者：刘基
朝代：明
体裁：四言诗

春日载阳，鸟鸣于乘。与子为别，思心洋洋。人生几何，忧念苦多。仰睇浮云，俯观逝波。有殽在笾，有酒在觞。无曰不腆，物鲜意长。翾翾者鹨，飞鸣戾天。企贤则善，企圣斯贤。古人有言，立事惟勤。克敬勿懈，何适不臻。古人有言，顾畏民碞。线溜摧山，患生不监。驾彼四牡，言陟太行。羊肠不偾，儆在康庄。感以情生，忧由爱甚。有酒在尊，云胡不饮。春日熙熙，芳草菲菲。与子为别，胡宁不悲。欢言悦耳，是谓疾疢。君子虞之，如矢如刃。忠言谔谔，是谓药石。君子好之，如金如璧。相彼川水，孔渊其澄。风以挠之，黄浊山腾。有兰有兰，在彼幽畎。无曰不显，其芳维远。春日迟迟，鸟鸣喈喈。与子为别，胡宁不怀。
春日杂兴
作者：刘基
朝代：明

采石矶头春水平，长干桥下暮潮生。谁能载酒寻芳草，杨柳堤边信马行。过雨柔桑綟绶新，涵风细麦碧波匀。鸣鸠语燕声相应，又是人间一度春。春雾冥冥木叶稠，苍鹰拂羽化为鸠。莫将松桂夸桃李，柱下先生早白头。日自西驰水自东，落花飞絮总随风。旧巢燕子今何处，烟雨庭台似梦中。花竞娇娆草竞芳，纵横只是为春忙。夭桃秾李先飘落，不及蔷薇与海棠。细雨冥冥昼掩扉，更无芳草有垣衣。人生一世邯郸梦，老病无眠梦亦稀。雨隐沧江雾隐山，乡关迢递寄书难。病来只盼春风到，不拟春风晓更寒。日出江空晓气柔，白蘋风起渚烟收。夜来一饷三更雨，送尽飞花入海流。
春日杂兴·其一
作者：刘基
朝代：明
体裁：七言绝句

采石矶头春水平，长干桥下暮潮生。谁能载酒寻芳草，杨柳堤边信马行。
春日杂兴·其七
作者：刘基
朝代：明
体裁：七言绝句

雨隐沧江雾隐山，乡关迢递寄书难。病来只盼春风到，不拟春风晓更寒。
春日杂兴·其二
作者：刘基
朝代：明
体裁：七言绝句

过雨柔桑綟绶新，涵风细麦碧波匀。鸣鸠语燕声相应，又是人间一度春。
春日杂兴·其五
作者：刘基
朝代：明
体裁：七言绝句

花竞娇娆草竞芳，纵横只是为春忙。夭桃秾李先飘落，不及蔷薇与海棠。
春日杂兴·其八
作者：刘基
朝代：明
体裁：七言绝句

日出江空晓气柔，白蘋风起渚烟收。夜来一饷三更雨，送尽飞花入海流。
春日杂兴·其六
作者：刘基
朝代：明
体裁：七言绝句

细雨冥冥昼掩扉，更无芳草有垣衣。人生一世邯郸梦，老病无眠梦亦稀。
春日杂兴·其四
作者：刘基
朝代：明
体裁：七言绝句

日自西驰水自东，落花飞絮总随风。旧巢燕子今何处，烟雨庭台似梦中。
春日杂兴（五首）
作者：刘基
朝代：明

日出江空晓气柔，白筼风起渚烟收。
夜来一饷三更雨，送尽飞花入海流。
春日杂兴（五首）
作者：刘基
朝代：明
体裁：七言绝句

春雾冥冥木叶稠，苍鹰拂羽化为鸠。莫将松桂夸桃李，柱下先生早白头。
春日行
作者：刘基
朝代：明
体裁：乐府曲辞

白日出东陆，垂光曜中天。大哉至阳德，荡萡无颇偏。坐令惨烈化滋润，顷刻枯槁回鲜妍。圣人法天道，神化参玄微。春朝著典礼，上下同光晖。垂衣向明物自育，帝力皞皞无人知。春天和，春日丽，但愿宇宙长如春，圣明天子千万岁！
春晚
作者：刘基
朝代：明
体裁：五言绝句

疏雨随风迥，轻寒薄暮归。犹怜数花朵，辛苦驻春辉。
春曲
作者：刘基
朝代：明

春天不雨亦不晴，杨花飘尽池萍生。庭鸟雏成巢燕瞑，惟有杜鹃啼到明。春晴野烟生绿塘，春游綵女铅华光。碧云日暮去何处，红荇白蘋他自香。
春曲·其一
作者：刘基
朝代：明
体裁：乐府曲辞

春天不雨亦不晴，杨花飘尽池萍生。庭鸟雏成巢燕瞑，惟有杜鹃啼到明。
春曲·其二
作者：刘基
朝代：明
体裁：乐府曲辞

春晴野烟生绿塘，春游綵女铅华光。碧云日暮去何处，红荇白蘋他自香。
春江曲
作者：刘基
朝代：明
体裁：乐府曲辞

江上风帆日日归，独自狂夫音信稀。无因化作鵁鶄鸟，随著郎舡到处飞。
春江曲
作者：刘基
朝代：明

江上风帆日日归，独自狂夫音信稀。无因化作鵁鶄鸟，随著郎船到处飞。
春蚕
作者：刘基
朝代：明
体裁：七言绝句

可笑春蚕独苦辛，为谁成茧却焚身。不如无用蜘蛛网，网尽蜚虫不畏人。
春谷诗·为竺西和尚赋
作者：刘基
朝代：明
体裁：古风

条风自东来，雪消春谷暖。荒畦碧草短，清池细泉缓。溪花明锦绣，时禽响弦筦。道人闲无事，习惯牛头懒。过桥禅杖落，仕石袈裟袒。日暮精舍归，灯龛白云满。
春雨三绝句
作者：刘基
朝代：明

春雨和风细细来，园林取次发枯荄。古墙芳草无生处，一滴还成一点苔。翠麦黄花烂熳春，苍颜皓首别离人。相看一笑浑成梦，又见汀洲老白蘋。一雨如膏五日泥，长烟不散草萋萋。殷勤分付墙边柳，为捣流莺自在啼。
春雨三绝句·其一
作者：刘基
朝代：明
体裁：七言绝句

春雨和风细细来，园林取次发枯荄。古墙芳草无生处，一滴还成一点苔。
春雨三绝句·其三
作者：刘基
朝代：明
体裁：七言绝句

一雨如膏五日泥，长烟不散草萋萋。殷勤分付墙边柳，为捣流莺自在啼。
春雨三绝句·其二
作者：刘基
朝代：明
体裁：七言绝句

翠麦黄花烂熳春，苍颜皓首别离人。相看一笑浑成梦，又见汀洲老白蘋。
晚兴
作者：刘基
朝代：明
体裁：七言绝句

腐草馀光灭又明，微风不起夕凉生。绝怜一饷池塘雨，只得青蛙半夜声。
晚同方舟上人登师子岩作
作者：刘基
朝代：明
体裁：古风

落日下前峰，轻烟生远林。云霞媚馀姿，松柏澹清阴。振策纵幽步，披榛陟层岑。槿花篱上明，莎鸡草间吟。凉风自西来，飗飗吹我襟。荣华龙几时，摇落方自冷。逝川无停波，急弦有哀音。顾瞻望四方，怅焉愁思深。
晚思
作者：刘基
朝代：明
体裁：五言律诗

返照吴山外，归云越水头。宁捐白羽扇，却著赤貂裘。草暖凫鹥渚，波香杜若洲。艰难愧生事，汗漫想扁舟。
晚泊海宁州舟中作
作者：刘基
朝代：明
体裁：七言律诗

春雾今宵气稍清，空江一舸客心惊。东流浊浪冲山动，西望长庚似月明。不有龚黄为郡县，徒令耒耜化戈兵。溥天何处非王土，无地安身愧此生。
晚至草平驿
作者：刘基
朝代：明
体裁：古风

落日照阡陌，粳稻生清香。好风自西来，吹我征衣裳。但惜景物佳，不觉道路长。函禽韵蒙茸，马足响康庄。驿吏迎我前，拜晚进酒浆。要我入山馆，左右华镫光。解鞍待升月，星月树苍苍。
晨诣祥符寺
作者：刘基
朝代：明
体裁：古风

上马鸡始鸣，入寺钟未歇。草际起微风，林端淡斜月。僧房湛幽寂，假寐待明发。松径断无人，经声在清樾。
普济寺用恭行巳上人韵
作者：刘基
朝代：明
体裁：古风

偶从灵峰来，遂作双峰游。双峰何峨峨，俯映耶溪流。炎天正埃郁，欲往安所投。喜见农事成，粳稻满中丘。步入古寺门，信美无与俦。渌池对径路，水木自深幽。飞萝昌松柏，上有猿与候。登楼散烦热，坐挹山绸缪。更爱山下泉，泠泠泄阴沟。青苔閟脩竹，竟日凉风留。披轩眺西崖，焕若丹霞浮。神剑去安之，起望空斗牛。沉思终永夜，月白银潢秋。
普济寺遣怀
作者：刘基
朝代：明
体裁：七言律诗

江上西风一叶黄，莎鸡络纬满丛篁。物华乘兴看都好，时序逢愁速不妨。露下星河光潋滟，月明岩谷气清凉。愿闻四海销兵甲，早种梧桐待凤凰。
更漏子·咏雁
作者：刘基
朝代：明
体裁：词

塞门云，湘浦树，毕竟故乡何处。枫叶渚，蓼花矶，水深矰缴稀。蓬莱阙，扶桑岛，极日茫茫烟草。芦荻老，稻粱空，月明江上风。
最高楼
作者：刘基
朝代：明
体裁：词

今宵月，还照别离愁，愁上最高楼。九霄无路青冥阔，玉京风露冷于秋。宝刀裁不断，水东流。谁知道，黄粱炊未熟，早过了，洞天三十六。尘土事，几时休。广寒桂树清香好，圆光恰满又成钩。笑阶前，萱草浪，语忘忧。
有客来款我
作者：刘基
朝代：明
体裁：古风

有客来款我，自谓儒者俦。问我胡不出，乃来此淹留。我笑而不答，彼问方未休。彼我异所志，问答宁相投。青山屋外高，沟水山下流。隐几书一卷，寒檐雀啾啾。
有感
作者：刘基
朝代：明
体裁：七言绝句

浪动江淮战血红，羽书应不达宸聪。紫薇门下逢宣使，新向湖州召画工。
有感
作者：刘基
朝代：明

物换星移事巳迷，重来旧处惑东西。可怜如镜天边月，独照栖乌半夜啼。焚书千古讶嬴秦，逃难茫茫走缙绅。尚忆商山近京洛，白头容得采芝人。甲楯孤栖死不疑，那将宗社换西施。想应尝胆秋风夜，恰似无忘携李时。鸿雁来时月满天，客途僮仆自相怜。荒村触眼惟茅屋，榆柳萧疏起暮烟。黍穗高低菊有华，廛居恰似野人家。夕阳日向西墙过，只为微生换鬓华。鱼盐充牣稻粱肥，谁寤繁华是祸机。日暮无人唁亡国，寒鸦犹带夕阳飞。漫漫阳春不见秋，人生得意总忘愁。茱萸谢尽芙蓉发，清夜吹笙月满楼。
有感·其一
作者：刘基
朝代：明
体裁：七言绝句

物换星移事巳迷，重来旧处惑东西。可怜如镜天边月，独照栖乌半夜啼。
有感·其三
作者：刘基
朝代：明
体裁：七言绝句

甲楯孤栖死不疑，那将宗社换西施。想应尝胆秋风夜，恰似无忘携李时。
有感（七首）
作者：刘基
朝代：明
体裁：七言绝句

漫漫阳春不见秋，人生得意总忘愁。茱萸谢尽芙蓉发，清夜吹笙月满楼。
有感（七首）
作者：刘基
朝代：明
体裁：七言绝句

焚书千古讶嬴秦，逃难茫茫走缙绅。尚忆商山近京洛，白头容得采芝人。
有感（七首）
作者：刘基
朝代：明
体裁：七言绝句

鱼盐充牣稻粱肥，谁寤繁华是祸机。日暮无人唁亡国，寒鸦犹带夕阳飞。
有感（七首）
作者：刘基
朝代：明
体裁：七言绝句

鸿雁来时月满天，客途僮仆自相怜。荒村触眼惟茅屋，榆柳萧疏起暮烟。
有感（七首）
作者：刘基
朝代：明
体裁：七言绝句

黍穗高低菊有华，廛居恰似野人家。夕阳日向西墙过，只为微生换鬓华。
有柏一章为吴太常作
作者：刘基
朝代：明
体裁：四言诗

有柏有柏，霜露灌之。□□不萎，霜露何其。有柏有柏，维叶冥冥。岁暮坚冰，不□□□。□彼北林，维榛维棘。玄云四涌，白日昼匿。有狼有狐，有□有乌。长彘睢盱，湩脑饭肤。有䫻其风，鳌揵于溟。五□□□，江河倒行。蛭矫于云，龙羸于沙。哀此下民，亦孔之嗟。赤堇之金，铸为干将。不刜犀兕，孰知其良。沙棠之舟，泛于广津。不遌阳候，孰知其神。踧彼周行，君子迹之。猗彼菉竹，君子植之。显允君子，邦家之纪。克崇厥履，施于孙子。严严君子，穆穆其犹。载其令德，贻厥孙谋。
有泉在山一首
作者：刘基
朝代：明
体裁：四言诗

有泉在山，爰注为壑。膏火自煎，一室之烛。蔚彼茂林，有檀有松，有梓有桐。可以为车，可以为宫。有泉在山，爰注为渊。膏火之烛，维以自煎。蔚彼茂林，有柞有棫，有樗有栎。可以为薪，可以为杙。
有鸟一首赠袁尚志
作者：刘基
朝代：明
体裁：四言诗

有鸟有鸟，薄言激之。君子至止，何以乐之。有酒湑湑，亦盈于觞。明月照帷，清风满堂。我酒既旨，我仪有秩。言念君子，温如其日。有鸟有鸟，载好其音。君子之洽，如瑟如琴。有棐有翼，有劝有饬。古训是式，大猷是九。有栗者璧，瑕则磨之。有紑者丝，色以讹之。如彼织纴，君子维经。如彼锋刃，君子为硎。无为夸毗，无为戚施。伊我之偾，亦子之痍。此令朋友，交相为助。匪中式孚，俾好作恶。有酒在觞，有琴在堂。酌言鼓之，心焉孔臧。有鸟有鸟，载翾载飞。岂弟君子，式昭令仪。业不厌脩，学不厌多。既酌以酒，复相以歌。
有鸟一首赠袁尚志
作者：刘基
朝代：明

有鸟有鸟，薄言缴之。君子至止，何以乐之。有酒湑湑，亦盈于觞。明月照帷，清风满堂。我酒既旨，我仪有秩。言念君子，温如其日。有鸟有鸟，载好其音。君子之洽，如瑟如琴。有棐有翼，有劝有饬。古训是式，大猷是力。有栗者璧，瑕则磨之。有紑者丝，色以讹之。如彼织纴，君子维经。如彼锋刃，君子为硎。无为夸毗，无为戚施。伊我之偾，亦子之痍。此令朋友，交相为助。匪中式孚，俾好作恶。有酒在觞，有琴在堂。酌言鼓之，心焉孔臧。有鸟有鸟，载翔载飞。岂弟君子，式昭令仪。业不厌修，学不厌多。既酌以酒，复相以歌。
朗月行
作者：刘基
朝代：明
体裁：乐府曲辞

朗月何胧胧，照我绮窗中。窗中美人不能寐，起看玉宇生秋风。秋风飘飖吹木末，纤云卷尽悬明月。明月随风出海来，海水荡漾龙鳞开。寒光喷浸碧落外，白浪涌作金银台。何处悲风怨羌管，谁家舞榭笙箕暖。长信宫中漏水长，昭阳殿里更筹短。漏长更短总含情，开窗坐视河汉倾。广寒宫，在何处，欲往从之渺烟雾。青鵻汗漫不可期，桂华如雪东方曙。
望孤山作
作者：刘基
朝代：明
体裁：五言律诗

晓日千山赤，寒烟一岛青。羁心霜下草，生态水中萍。黄屋迷襄野，苍梧隔洞庭。空将垂老泪，洒恨到沧溟。
望武夷山作
作者：刘基
朝代：明
体裁：古风

饮马九曲溪，遥望武夷峰。长林抱回合，丹崖造空濛。浮晖澹寒翠，水木皆曼容。薄游限尘务，促景尼奇踪。缅怀紫阳子，千载谁与同。琼佩遥烟雾，石函閟遗封。羁猿怨幽涧，飞萝冒芳丛。瑶琴空流泉，桂枝徒秋风。帐望佳期阻，缠绵忧思重。殷勤尺素书，愿寄云间鸿。
望江亭
作者：刘基
朝代：明
体裁：七言律诗

柳拂江亭旧画栏，望潮人去地应闲。寝园寂寞秋风里，行殿荒凉野草间。白塔尽销龙虎气，荒城空锁凤凰山。兴亡莫问前朝事，江水东流去不还。
望江南
作者：刘基
朝代：明
体裁：词

黄昏雨，滴沥四檐声。徒为衾裯添宿润，都来肺腑作愁城。惟觉寐难成。单栖鸟，几度绕枝鸣。金兽有烟飞不起，玉虫无燄翳还明。谁识此时情。
望行人
作者：刘基
朝代：明

朝听乾鹊鸣，暮见灯花结。
鹊鸣灯结无定期，镜里青云看成雪。
人生百岁难长保，天上孤鸾海中老。
滔滔逝水不回西，灼灼秋花几时好。
一朝复一朝，一夕复一夕，只恐君心念妾时，妾身已作山
头石。
望行人
作者：刘基
朝代：明
体裁：乐府曲辞

朝听乾鹊鸣，暮见灯花结。鹊鸣灯结无定期，镜里青云看成雪。人生百岁难长保，天上孤鸾海中老。滔滔逝水不回西，灼灼秋花几时好。一朝复一朝，一夕复一夕，只恐君心念妾时，妾身巳作山头石。
望远行·俟后舟不至作
作者：刘基
朝代：明
体裁：乐府曲辞

望远行，日日望来肠欲断，数遍南风下水船。愁中白日偏难晚，顺风顺水不易得，欲去又愁来者远。望远行，一望令人白发生。
朱鹭
作者：刘基
朝代：明
体裁：乐府曲辞

朱鹭来，玉山巅。赪翁引，熛臆延。朱鹭来，赩流霞。饮赤水，食丹砂。朱鹭来，炎德加。威昆明，滇僰讹。朱鹭来，集太液。帝锡祐，荒广斥。朱鹭来，烨煌煌。挟鹪雕，媒凤凰。朱鹭来，皇之辉。神筴滨，无穷期。
杀气
作者：刘基
朝代：明
体裁：五言律诗

杀气乾坤黑，阴氛日月黄。巳成心曲乱，不复鬓毛苍。夜哭城笳里，朝烟野戍傍。扶倾无郭李，何地尚耕桑。
杂感
作者：刘基
朝代：明
体裁：古风

畸穷伤往事，晚莫悔前非。流光不相待，逝川那可追。佳期隔河溪，日夕千里思。鸿雁西北来，安能从之飞。伫立望明月，天霜夜沾衣。
杂诗
作者：刘基
朝代：明

赵女工妙舞，秦娥善清声。同入楚王宫，各擅倾城名。宵陪绮席宴，夙侍金舆行。常恐他人至，得宠分恩荣。涕泣奉颜色，冶态随风生。愿为松柏枝，莫作日夕英。开花不结实，坐伤秋露零。白露出草根，颗颗如明珠。黄华炫金钱，亦复盈阶除。闲居无尤物，玩之聊可娱。衡门不必扃，此非众所须。但恐成薏苡，千载令人吁。服力徇穑事，矻矻望有秋。凌晨荷锄出，日入且未休。中夜看星辰，旱潦切所忧。西成告丰岁，珠玑满田畴。饱食幸可期，喜色欲盈眸。宁知霜雪早，零落不得收。荒畦委滞穗，槿篱挂空篝。斜阳照白发，短褐还饭牛。天命固如此，汲汲复何求。季世罕上寿，百岁为长年。轩皇不可见，颜冉复谁怜。安期乘彩虹，羡门驾紫烟。朝游蓬莱岛，夕宿曾城巅。常恐声风枝，摧折沧海田。徒令骊山客，想望称神仙。月明栖鸟动，月暗栖鸟定。茅鸱潜枳枸，大眼挂宵镜。皇天生万物，一物畀一性。遂令盖壤间，扰扰事争竞。喧呶穷日夕，岂不慁天听。化工虽云巧，为法秪自病。沉思令人嗟，欲问谁与应。苍苍山上松，濯濯庭前柳。亭亭拂云起，矫矫含风久。佳人皎如玉，旷世难为偶。长歌继以叹，去鸟尽回首。昔为瑶草华，今为蠹馀杻。弃置勿复道，华容不如丑。速成非良器，骤得难久好。桃李望春舒，亦复迎秋槁。蕣英耀朝日，未夕委蔓草。饥农种植禾，自庆得食早。岁暮寒凛冽，衡门净如扫。瀛洲对方壶，弱水为池沼。不有千年花，安得如瓜枣。徐市驾楼船，轻帆迅如鸟。仙人倘可见，常恐三光老。寄书附文鳐，碧云空缥缈。
杂诗·其一
作者：刘基
朝代：明
体裁：古风

赵女工妙舞，秦娥善清声。同入楚王宫，各擅倾城名。宵陪绮席宴，夙侍金舆行。常恐他人至，得宠分恩荣。涕泣奉颜色，冶态随风生。愿为松柏枝，莫作日夕英。开花不结实，坐伤秋露零。
杂诗·其七
作者：刘基
朝代：明
体裁：古风

速成非良器，骤得难久好。桃李望春舒，亦复迎秋槁。蕣英耀朝日，未夕委蔓草。饥农种植禾，自庆得食早。岁暮寒凛冽，衡门净如扫。瀛洲对方壶，弱水为池沼。不有千年花，安得如瓜枣。徐市驾楼船，轻帆迅如鸟。仙人倘可见，常恐三光老。寄书附文鳐，碧云空缥缈。
杂诗·其三
作者：刘基
朝代：明
体裁：古风

服力徇穑事，矻矻望有秋。凌晨荷锄出，日入且未休。中夜看星辰，旱潦切所忧。西成告丰岁，珠玑满田畴。饱食幸可期，喜色欲盈眸。宁知霜雪早，零落不得收。荒畦委滞穗，槿篱挂空篝。斜阳照白发，短褐还饭牛。天命固如此，汲汲复何求。
杂诗·其二
作者：刘基
朝代：明
体裁：古风

白露出草根，颗颗如明珠。黄华炫金钱，亦复盈阶除。闲居无尤物，玩之聊可娱。衡门不必扃，此非众所须。但恐成薏苡，千载令人吁。
杂诗·其五
作者：刘基
朝代：明
体裁：古风

月明栖鸟动，月暗栖鸟定。茅鸱潜枳枸，大眼挂宵镜。皇天生万物，一物畀一性。遂令盖壤间，扰扰事争竞。喧呶穷日夕，岂不慁天听。化工虽云巧，为法秪自病。沉思令人嗟，欲问谁与应。
杂诗·其六
作者：刘基
朝代：明
体裁：古风

苍苍山上松，濯濯庭前柳。亭亭拂云起，矫矫含风久。佳人皎如玉，旷世难为偶。长歌继以叹，去鸟尽回首。昔为瑶草华，今为蠹馀杻。弃置勿复道，华容不如丑。
杂诗·其四
作者：刘基
朝代：明
体裁：古风

季世罕上寿，百岁为长年。轩皇不可见，颜冉复谁怜。安期乘彩虹，羡门驾紫烟。朝游蓬莱岛，夕宿曾城巅。常恐声风枝，摧折沧海田。徒令骊山客，想望称神仙。
杂诗四十首
作者：刘基
朝代：明

江蓠生汀洲，香气何清婉。欲采寄所思，不惮道路远。疾风吹尘沙，山泽蛟蛇混。谁复惜芳菲，空悲岁年晚。小鱼头如针，大鱼须如松。小大各生育，孰私天地功。坤灵发淫怒，溟海簸惊风。大鱼食小鱼，陂池为之空。陂空水亦竭，小大相噞喁。但见灌莽间，颅骨成崆巃。残膏饫蝼蚁，孰辨鲸与鯼。儳妇厌贫夫，常怀相弃心。慨慕东家子，年少多黄金。轻身改西托，布被烂锦衾。宁忆秋风起，霜露凄繁林。叶落枝亦尽，愁闻蜻蛚吟。云月虽不明，精魄固长在。飞蛾亦何知，乘时妒光彩。天高多飘风，烟雾中叆叇。纷纷堕蒿棘，终竟为何罪。人生如浮云，飘摇无根蒂。昨暮青山阿，今朝沧海澨。风波无定时，沦踬难为计。是中苟不爽，曷问耿与翳。申胥存楚国，仲连却秦帝。此士虽则亡，英名千万世。渴人常梦饮，饥人常梦餐。中宵羁旅梦，两臂生羽翰。腾身入紫青，吹面天风寒。惊觉凛毛发，感我涕汍澜。吾观神龙变，天地为晦冥。龙成宰元化，嘉泽浃四溟。出山不飘风，入水无震霆。枯萎仰沾溉，沃若生葱青。岂比蜧与蜦，裂石摧巘陉。俾民举疾首，抏神蹙眉听。鹰本是鸷鸟，爪利翮劲疾。胡为化为鸠，钝拙无与匹。栖迟荆棘间，粒啄营口实。暮啼墙角雨，朝啼屋头日。昔为众鸟畏，今为众鸟咥。运命苦不常，孰为金石质。愚公志移山，精卫思填海。山高海茫茫，心事金石在。松柏冒雪霜，秀色终不改。春阳熙幽林，卓立有光彩。急雨涨潢潦，沟池成五湖。青蛙与耿黾，得意鸣相呼。自谓乐无似，至足不求馀。蓬莱有玄鹤，曾见东海枯。清夜唳长风，哀音绕天衢。使我起太息，黑髯变霜须。空庭生夕阴，高阁留返照。归鸦集纷纷，栖雀鸣噭噭。冥思观群物，肆目展遐眺。草树蔚参差，云霞相辉耀。慷慨商山心，想像苏门啸。大鹏抟扶摇，斥鴳翳蓬藋。悠悠共沦汨，溃溃堪一笑。惟豺知祭兽，獭亦知祭鱼。豺獭有报本，人道当何如。华堂饫玉食，盗贼塞中涂。那能不自愧，而以耀庸愚。吁嗟千载下，枯骨空专车。雷藏蛰虫伏，雷动蛰虫起。虫雷不相期，冥契非人使。英雄应有时，何异膻致蚁。神剑无风胡，铜花蚀泥滓。种荷渌池中，荷生叶犹紫。掠萍逐蛙蝈，恐畏伤荷蕊。荷心有露珠，的皪无泥滓。荷根有藕丝，缠绵谁得似。阴崖有乔树，乾鹊巢其颠。朝食叶上露，暮食叶下蝉。巢成长众雏，鸣飞一何嬛。但愿本根固，风雨得安眠。如何就摇落，而不抱悁悁。苍蝇眼昼明，蚊虫眼夜明。明眼利口觜，昼夜无时停。拍死纷籍籍，飞来更营营。一旦霜风起，棱威肃天刑。飞者不复飞，鸣者不复鸣。虽有太阳光，不能煦其生。乃知天胜人，智力徒斗争。豺狼食人肉，蚊虻食人血。食肉死须臾，食血死不辍。哀哀露筋女，肉尽惟皮骨。谁谓蚊虻微，积锈能销铁。蚊母羽虫孽，与人无怨尤。胡为含毒害，吐蚊吼如牛。纷纷散草泽，？？森戈矛。无辜受螫蠚，皮破腥血流。覆巢或有令，未应后鸺鹠。黄鹰食鸟雀，山鸡食虫豸。蜂食花上蜜，虾食苔间滓。兔食茅草根，凤食梧桐子。所嗜由性成，易之则皆死。冥观付一笑，谁与穷兹理。鲁阳仰挥戈，羲和为纡辔。耿恭俯拜井，涌液出荒地。精诚所感格，高厚靡不至。人生亦良难，如何殄其类。蓬蒿满六合，惭愧真宰意。在昔信陵君，谦劳实弘度。好士天下稀，宾客远倾慕。救赵夺兵符，扫清邯郸雾。归来存大梁，秦甲詟东顾。魏王木偶人，朽心自成蠹。谗言一以入，危石不可据。日落西河阴，歌钟怨零露。天鸙巢蒿草，形躯纤且微。不知怀何事，直上闻天扉。啾啾终日鸣，天听不可希。铩羽口吻裂，落日空悲归。雉死为从雌，鹖死为斗力。蜜蜂死泄愤，鸤鸠死求食。象犀好齿角，狨豹美毛色。纷纷死相藉，杀身奉华饰。自取夫岂过，外至良可恻。？獍合族烹，枭鵙宜卵殈。山林久秽荟，谁复继禹益。天风触万窍，小大皆有声。律吕与悬匏，嘈嘈同一鸣。人情有所钟，声气为之使。无知而强聒，则亦悬匏耳。殊俗甘朐䏰，比之刍牛腴。殷勤奉宾客，自谓敬有馀。鸱嚇虽异贯，赤惑谁能祛。霾阴蔽玄象，清渭混污渠。谁能继夏后，再分龙与鱼。大星出西方，晱晱如明月。儿童惊指示，草木见毫发。夜久斗柄回，人静凉风发。徙倚步中庭，空烟散成雪。楚人将适蜀，扬帆信江水。江阔多西风，帆逸行不止。日暮入海涛，极目无涯涘。鲸鱼吹高浪，舵折樯竿圮。顿足空号呼，烟波千万里。冲霄难为羽，泛海难为舟。缚羊驾我辂，猛志空悠悠。农时失耕耨，何以望有秋？决藩盗菽粟，鹰隼不如鸠。韶华不我与，去若川水流。岁莫独彷徨，凛凛怀百忧。爰居避风翔，岂冀粢牲祀。臧孙强自用，取笑于君子。拾虫养凤凰，将以为观美。徒令翚翟畏，长逝深林里。神仙不世出，蟪蛄笑蜉蝣。嘉禾旷膏泽，稊稗矜有秋。驱马将焉往，荆棘满崇丘。玄阴结严冬，芳意坐自遒。鸿鹄从何来，哀鸣声啾啾。愿欲适县圃，路阻迷所投。况我孱懦成，引领空忧愁。桓温一老兵，岂识扪虱士。拥众临上流，竟作跋扈鬼。符坚氐羌竖，何能作天子。耽耽视中原，为有景略耳。知人圣难之，求贤在虚己。袁曹岂力敌，生死一弹指。惆怅后来人，慷慨前车轨。英英木槿花，振振蜉蝣羽。乘彼三秋露，及此六月雨。容好能几时，生成亦良苦。十年搆阿房，一日化为土。染须作童颜，于身竟何补。不如顺天命，保己良多祜。天地若大瓮，万物生其腹。人犹腹中虫，蠢蠢随化育。钻攻无时休，脏腑为翻覆。帝青调元气，岂不畏戎毒。皤然命涤荡，汗下兼涌衄。蚩蚩自狂猘，涫沸交杀戮。何当瞑眩定，风止水归渎。铸铁作锄犁，春耕待秋熟。二仪播元气，昼夜靡停机。有生即有死，化工亦何私。彼狂牵所欲，冥行失康逵。无航思利涉，发此百祸机。贼人还自贼，扰扰竟何为。郭南有穷夫，黄发对老妻。见人抱儿女，仰面看天啼。郭北有宕子，鲜服明春闺。累累倚门亲，疏茹乏盐醯。盛年异欣戚，薄暮空噬脐。达生贵知命，胡为苦悲悽。咬咬水中凫，谷谷墙下鸡。良无返哺望，乳抱何栖栖。瞑目思此理，惆怅中自迷。盗蹠矨梁肉，原思馁穷闾。夷齐采薇蕨，仪秦驷高车。祥麟殪西狩，尼父空叹吁。天道果福善，彼苍竟何如。老眼眯昏夜，见萤以为灯。灯萤何足辨，所悲老且瞢。瞢老复何用，甘心就无能。逍遥麋鹿愿，所得良巳弘。鬼神阴阳精，变化无定迹。如能祸福人，岂向人求食？而况天地心，坦坦甚正直。祭祀本人情，将以牲与稷。居歆岂在物，馨香荐明德。葛伯信不臧，虞公亦何益。前王有旧章，敬之在无射。海鲸乘扶摇，激水腾九旻。退潮触泥沙，颅骨空嶙峋。猛虎掉尾行，饮血不满唇。跳哮逞雄攫，系首八尺缗。赋命虽在天，成之亦由人。嗟嗟灯上蛾，亦岂厌其身。夷齐值明时，饿死西山阳。四老生乱世，采芝以徜徉。李业遇公孙，欲盖反受殃。严陵辞故人，万古清名扬。性也实有命，君子顺其常。漫漫云间鸟，冥冥随风翔。海宇岂不宽，六翮有短长。浩歌向日月，曲尽意茫茫。
杂诗四十首·其一
作者：刘基
朝代：明
体裁：古风

江蓠生汀洲，香气何清婉。欲采寄所思，不惮道路远。疾风吹尘沙，山泽蛟蛇混。谁复惜芳菲，空悲岁年晚。
杂诗四十首·其七
作者：刘基
朝代：明
体裁：古风

吾观神龙变，天地为晦冥。龙成宰元化，嘉泽浃四溟。出山不飘风，入水无震霆。枯萎仰沾溉，沃若生葱青。岂比蜧与蜦，裂石摧巘陉。俾民举疾首，抏神蹙眉听。
杂诗四十首·其三
作者：刘基
朝代：明
体裁：古风

儳妇厌贫夫，常怀相弃心。慨慕东家子，年少多黄金。轻身改西托，布被烂锦衾。宁忆秋风起，霜露凄繁林。叶落枝亦尽，愁闻蜻蛚吟。
杂诗四十首·其三十
作者：刘基
朝代：明
体裁：古风

神仙不世出，蟪蛄笑蜉蝣。嘉禾旷膏泽，稊稗矜有秋。驱马将焉往，荆棘满崇丘。玄阴结严冬，芳意坐自遒。鸿鹄从何来，哀鸣声啾啾。愿欲适县圃，路阻迷所投。况我孱懦成，引领空忧愁。
杂诗四十首·其三十一
作者：刘基
朝代：明
体裁：古风

桓温一老兵，岂识扪虱士。拥众临上流，竟作跋扈鬼。符坚氐羌竖，何能作天子。耽耽视中原，为有景略耳。知人圣难之，求贤在虚己。袁曹岂力敌，生死一弹指。惆怅后来人，慷慨前车轨。
杂诗四十首·其三十七
作者：刘基
朝代：明
体裁：古风

老眼眯昏夜，见萤以为灯。灯萤何足辨，所悲老且瞢。瞢老复何用，甘心就无能。逍遥麋鹿愿，所得良巳弘。
杂诗四十首·其三十三
作者：刘基
朝代：明
体裁：古风

天地若大瓮，万物生其腹。人犹腹中虫，蠢蠢随化育。钻攻无时休，脏腑为翻覆。帝青调元气，岂不畏戎毒。皤然命涤荡，汗下兼涌衄。蚩蚩自狂猘，涫沸交杀戮。何当瞑眩定，风止水归渎。铸铁作锄犁，春耕待秋熟。
杂诗四十首·其三十九
作者：刘基
朝代：明
体裁：古风

海鲸乘扶摇，激水腾九旻。退潮触泥沙，颅骨空嶙峋。猛虎掉尾行，饮血不满唇。跳哮逞雄攫，系首八尺缗。赋命虽在天，成之亦由人。嗟嗟灯上蛾，亦岂厌其身。
杂诗四十首·其三十二
作者：刘基
朝代：明
体裁：古风

英英木槿花，振振蜉蝣羽。乘彼三秋露，及此六月雨。容好能几时，生成亦良苦。十年搆阿房，一日化为土。染须作童颜，于身竟何补。不如顺天命，保己良多祜。
杂诗四十首·其三十五
作者：刘基
朝代：明
体裁：古风

郭南有穷夫，黄发对老妻。见人抱儿女，仰面看天啼。郭北有宕子，鲜服明春闺。累累倚门亲，疏茹乏盐醯。盛年异欣戚，薄暮空噬脐。达生贵知命，胡为苦悲悽。咬咬水中凫，谷谷墙下鸡。良无返哺望，乳抱何栖栖。瞑目思此理，惆怅中自迷。
杂诗四十首·其三十八
作者：刘基
朝代：明
体裁：古风

鬼神阴阳精，变化无定迹。如能祸福人，岂向人求食？而况天地心，坦坦甚正直。祭祀本人情，将以牲与稷。居歆岂在物，馨香荐明德。葛伯信不臧，虞公亦何益。前王有旧章，敬之在无射。
杂诗四十首·其三十六
作者：刘基
朝代：明
体裁：古风

盗蹠矨梁肉，原思馁穷闾。夷齐采薇蕨，仪秦驷高车。祥麟殪西狩，尼父空叹吁。天道果福善，彼苍竟何如。
杂诗四十首·其三十四
作者：刘基
朝代：明
体裁：古风

二仪播元气，昼夜靡停机。有生即有死，化工亦何私。彼狂牵所欲，冥行失康逵。无航思利涉，发此百祸机。贼人还自贼，扰扰竟何为。
杂诗四十首·其九
作者：刘基
朝代：明
体裁：古风

愚公志移山，精卫思填海。山高海茫茫，心事金石在。松柏冒雪霜，秀色终不改。春阳熙幽林，卓立有光彩。
杂诗四十首·其二
作者：刘基
朝代：明
体裁：古风

小鱼头如针，大鱼须如松。小大各生育，孰私天地功。坤灵发淫怒，溟海簸惊风。大鱼食小鱼，陂池为之空。陂空水亦竭，小大相噞喁。但见灌莽间，颅骨成崆巃。残膏饫蝼蚁，孰辨鲸与鯼。
杂诗四十首·其二十
作者：刘基
朝代：明
体裁：古风

鲁阳仰挥戈，羲和为纡辔。耿恭俯拜井，涌液出荒地。精诚所感格，高厚靡不至。人生亦良难，如何殄其类。蓬蒿满六合，惭愧真宰意。
杂诗四十首·其二十一
作者：刘基
朝代：明
体裁：古风

在昔信陵君，谦劳实弘度。好士天下稀，宾客远倾慕。救赵夺兵符，扫清邯郸雾。归来存大梁，秦甲詟东顾。魏王木偶人，朽心自成蠹。谗言一以入，危石不可据。日落西河阴，歌钟怨零露。
杂诗四十首·其二十七
作者：刘基
朝代：明
体裁：古风

楚人将适蜀，扬帆信江水。江阔多西风，帆逸行不止。日暮入海涛，极目无涯涘。鲸鱼吹高浪，舵折樯竿圮。顿足空号呼，烟波千万里。
杂诗四十首·其二十三
作者：刘基
朝代：明

雉死为从雌，鹖死为斗力。蜜蜂死泄愤，鸤鸠死求食。象犀好齿角，狨豹美毛色。纷纷死相藉，杀身奉华饰。自取夫岂过，外至良可恻。？獍合族烹，枭鵙宜卵殈。山林久秽荟，谁复继禹益。
杂诗四十首·其二十三
作者：刘基
朝代：明
体裁：古风

雉死为从雌，鹖死为斗力。蜜蜂死泄愤，鸤鸠死求食。象犀好齿角，狨豹美毛色。纷纷死相藉，杀身奉华饰。自取夫岂过，外至良可恻。�獍合族烹，枭鵙宜卵殈。山林久秽荟，谁复继禹益。
杂诗四十首·其二十九
作者：刘基
朝代：明
体裁：古风

爰居避风翔，岂冀粢牲祀。臧孙强自用，取笑于君子。拾虫养凤凰，将以为观美。徒令翚翟畏，长逝深林里。
杂诗四十首·其二十二
作者：刘基
朝代：明
体裁：古风

天鸙巢蒿草，形躯纤且微。不知怀何事，直上闻天扉。啾啾终日鸣，天听不可希。铩羽口吻裂，落日空悲归。
杂诗四十首·其二十五
作者：刘基
朝代：明
体裁：古风

殊俗甘朐䏰，比之刍牛腴。殷勤奉宾客，自谓敬有馀。鸱吓虽异贯，赤惑谁能祛。霾阴蔽玄象，清渭混污渠。谁能继夏后，再分龙与鱼。
杂诗四十首·其二十五
作者：刘基
朝代：明

殊俗甘朐䏰，比之刍牛腴。殷勤奉宾客，自谓敬有馀。鸱嚇虽异贯，赤惑谁能祛。霾阴蔽玄象，清渭混污渠。谁能继夏后，再分龙与鱼。
杂诗四十首·其二十八
作者：刘基
朝代：明
体裁：古风

冲霄难为羽，泛海难为舟。缚羊驾我辂，猛志空悠悠。农时失耕耨，何以望有秋？决藩盗菽粟，鹰隼不如鸠。韶华不我与，去若川水流。岁莫独彷徨，凛凛怀百忧。
杂诗四十首·其二十六
作者：刘基
朝代：明
体裁：古风

大星出西方，晱晱如明月。儿童惊指示，草木见毫发。夜久斗柄回，人静凉风发。徙倚步中庭，空烟散成雪。
杂诗四十首·其二十四
作者：刘基
朝代：明
体裁：古风

天风触万窍，小大皆有声。律吕与悬匏，嘈嘈同一鸣。人情有所钟，声气为之使。无知而强聒，则亦悬匏耳。
杂诗四十首·其五
作者：刘基
朝代：明
体裁：古风

人生如浮云，飘摇无根蒂。昨暮青山阿，今朝沧海澨。风波无定时，沦踬难为计。是中苟不爽，曷问耿与翳。申胥存楚国，仲连却秦帝。此士虽则亡，英名千万世。
杂诗四十首·其八
作者：刘基
朝代：明
体裁：古风

鹰本是鸷鸟，爪利翮劲疾。胡为化为鸠，钝拙无与匹。栖迟荆棘间，粒啄营口实。暮啼墙角雨，朝啼屋头日。昔为众鸟畏，今为众鸟咥。运命苦不常，孰为金石质。
杂诗四十首·其六
作者：刘基
朝代：明
体裁：古风

渴人常梦饮，饥人常梦餐。中宵羁旅梦，两臂生羽翰。腾身入紫青，吹面天风寒。惊觉凛毛发，感我涕汍澜。
杂诗四十首·其十
作者：刘基
朝代：明
体裁：古风

急雨涨潢潦，沟池成五湖。青蛙与耿黾，得意鸣相呼。自谓乐无似，至足不求馀。蓬莱有玄鹤，曾见东海枯。清夜唳长风，哀音绕天衢。使我起太息，黑髯变霜须。
杂诗四十首·其十一
作者：刘基
朝代：明
体裁：古风

空庭生夕阴，高阁留返照。归鸦集纷纷，栖雀鸣噭噭。冥思观群物，肆目展遐眺。草树蔚参差，云霞相辉耀。慷慨商山心，想像苏门啸。大鹏抟扶摇，斥鴳翳蓬藋。悠悠共沦汨，溃溃堪一笑。
杂诗四十首·其十七
作者：刘基
朝代：明
体裁：古风

豺狼食人肉，蚊虻食人血。食肉死须臾，食血死不辍。哀哀露筋女，肉尽惟皮骨。谁谓蚊虻微，积锈能销铁。
杂诗四十首·其十三
作者：刘基
朝代：明
体裁：古风

雷藏蛰虫伏，雷动蛰虫起。虫雷不相期，冥契非人使。英雄应有时，何异膻致蚁。神剑无风胡，铜花蚀泥滓。
杂诗四十首·其十九
作者：刘基
朝代：明
体裁：古风

黄鹰食鸟雀，山鸡食虫豸。蜂食花上蜜，虾食苔间滓。兔食茅草根，凤食梧桐子。所嗜由性成，易之则皆死。冥观付一笑，谁与穷兹理。
杂诗四十首·其十二
作者：刘基
朝代：明
体裁：古风

惟豺知祭兽，獭亦知祭鱼。豺獭有报本，人道当何如。华堂饫玉食，盗贼塞中涂。那能不自愧，而以耀庸愚。吁嗟千载下，枯骨空专车。
杂诗四十首·其十五
作者：刘基
朝代：明
体裁：古风

阴崖有乔树，乾鹊巢其颠。朝食叶上露，暮食叶下蝉。巢成长众雏，鸣飞一何嬛。但愿本根固，风雨得安眠。如何就摇落，而不抱悁悁。
杂诗四十首·其十八
作者：刘基
朝代：明

蚊母羽虫孽，与人无怨尤。胡为含毒害，吐蚊吼如牛。纷纷散草泽，？？森戈矛。无辜受螫蠚，皮破腥血流。覆巢或有令，未应后鸺鹠。
杂诗四十首·其十八
作者：刘基
朝代：明
体裁：古风

蚊母羽虫孽，与人无怨尤。胡为含毒害，吐蚊吼如牛。纷纷散草泽，��森戈矛。无辜受螫蠚，皮破腥血流。覆巢或有令，未应后鸺鹠。
杂诗四十首·其十六
作者：刘基
朝代：明
体裁：古风

苍蝇眼昼明，蚊虫眼夜明。明眼利口觜，昼夜无时停。拍死纷籍籍，飞来更营营。一旦霜风起，棱威肃天刑。飞者不复飞，鸣者不复鸣。虽有太阳光，不能煦其生。乃知天胜人，智力徒斗争。
杂诗四十首·其十四
作者：刘基
朝代：明
体裁：古风

种荷渌池中，荷生叶犹紫。掠萍逐蛙蝈，恐畏伤荷蕊。荷心有露珠，的皪无泥滓。荷根有藕丝，缠绵谁得似。